Αισθηματικές προβλέψεις 29/3 - Pillowfights.gr\nΑισθηματικές προβλέψεις 29/3\nHome Αισθηματικές προβλέψεις 29/3\nΗ Σελήνη βρίσκεται στον Ζυγό ενισχύοντας τη διάθεση των ζωδίων του αέρα (Δίδυμοι, Ζυγός, Υδροχόος) και της φωτιάς (Κριός, Λέων, Τοξότης). Ζητήματα διαπροσωπικών σχέσεων έρχονται στο προσκήνιο και μας απασχολούν έντονα, καθώς είναι σημαντικό να λύσουμε πιθανές καταστάσεις που μας απασχολούν. Ωστόσο, κάποια ανασφάλεια μπορεί να κυριαρχήσει σε αποφάσεις τις οποίες οφείλουμε να πάρουμε, κάτι που πρέπει να αποφύγουμε.\nΜπορεί μερικά πράγματα και κάποιες αλλαγές να γίνονται αργά, αλλά πρέπει να ξέρεις ότι οι εξελίξεις θα είναι πολύ θετικές για εσένα. Σήμερα μπορείς να λύσεις παρεξηγήσεις και προβλήματα σε πολλές διαπροσωπικές σου σχέσεις. Απόφυγε να κλειστείς στον εαυτό σου σήμερα και φρόντισε να μιλήσεις με τον σύντροφό σου για ό,τι σε απασχολεί και σε προβληματίζει. Όσο για σένα, που δεν έχεις δεσμευτεί ακόμα, η σημερινή θετική όψη ημέρας θα φέρει στον δρόμο σου αυτό που ζητάς εδώ και καιρό.\nΠρέπει να δεις τα πράγματα που συμβαίνουν γύρω σου με αισιοδοξία, για να μπορέσεις να λύσεις προβληματικές καταστάσεις που σε αγχώνουν. Μην αφήσεις τις ευκαιρίες που παρουσιάζονται στη σχέση σου ανεκμετάλλευτες. Μπορείς να οριοθετήσεις ένα νέο ξεκίνημα μαζί με τον σύντροφό σου και να πάτε τη σχέση σας ένα βήμα πιο πέρα. Εσύ, που δεν έχεις κάνει ακόμη κάποια ενδιαφέρουσα γνωριμία, μην πτοείσαι και απογοητεύεσαι. Βγες έξω να διασκεδάσεις με τους φίλους σου και θα περάσεις ένα τέλειο βράδυ.\nΣήμερα μπορείς να δώσεις τις λύσεις που θέλεις στον αισθηματικό σου τομέα, με τη μεγάλη κατανόηση που θα δείξει ο σύντροφός σου. Εσύ, που ακόμη δεν έχεις στη ζωή σου κάποιο ταίρι, μην κλείνεσαι στον εαυτό σου και απογοητεύεσαι, αλλά βγες έξω να διασκεδάσεις και φλέρταρε με όσους σε γοητεύουν. Ακόμη κι αν δεν ανταποκρίνονται απόλυτα στις προσδοκίες σου, σίγουρα θα ανανεώσεις το ηθικό σου και θα συνεχίσεις να είσαι μέσα στο παιχνίδι.\nΣήμερα φρόντισε να κρατήσεις την ψυχραιμία σου και να οπλιστείς με κουράγιο, για να ξεπεράσεις τις προβληματικές καταστάσεις που θα σου παρουσιαστούν. Αφιέρωσε λίγο περισσότερο χρόνο στον σύντροφό σου και άφησε τις άλλες υποχρεώσεις έξω από τη σχέση σου. Αν ακόμη δεν έχεις ταίρι, μην κάθεσαι καθόλου στο σπίτι και βγες γρήγορα έξω να διασκεδάσεις. Ο έρωτας είναι κάπου εκεί γύρω και αν ακολουθήσεις το ένστικτο σου, το πλανητικό σκηνικό θα σε ευνοήσει για να τον βρεις.\nΟι εκκρεμότητες του παρελθόντος δε λύνονται από μόνες τους, όσο κι αν εσύ το θέλεις. Θέλουν ψυχραμία αλλά και προσπάθεια. Μπορείς να περάσεις υπέροχα με τον σύντροφό σου, αρκεί όταν είστε μαζί να μη μιλάς για άλλα θέματα που μπορεί να τον φορτίζουν και να κάνεις ουσιαστικά πράγματα μαζί του. Εσύ, που είσαι μόνος σου, σήμερα να ξέρεις ότι είναι μία πολύ τυχερή ημέρα για να γνωρίσεις ένα πρόσωπο που θα κάνει την καρδιά σου να χτυπήσει δυνατά. Γι’ αυτό, μη χάνεις λεπτό κλεισμένος μέσα στο σπίτι.\nΗ σημερινή ημέρα γενικά θα είναι πολύ καλή, παρόλο που μερικές στιγμές θα νοιώθεις έναν εκνευρισμό για κάποιες καθυστερήσεις που θα παρουσιαστούν. Ό,τι αναλάβεις μπορείς να το φέρεις εις πέρας αποτελεσματικά, με μεγάλη υπευθυνότητα. Στα αισθηματικά θα τα πας σούπερ απόψε. Ακόμα και τα προβληματάκια που μπορεί να υπάρχουν στη σχέση σου, σήμερα φαίνεται πως ξεπερνιούνται. Σε εσένα που ακόμη δεν έχεις βρει ταίρι στη ζωή σου, η σημερινή θετική όψη σου χαρίζει τον ερωτισμό που χρειάζεσαι, ώστε να πετύχεις ακριβώς αυτό που θέλεις.\nΣήμερα, αγαπητέ Ζυγέ, θα δεις θετικές εξελίξεις κυρίως σε θέματα του παρελθόντος, που παρέμεναν στάσιμα για πολύ καιρό. Τα αισθηματικά σου θέλουν να αφιερώσεις χρόνο για να βρεις κάποιες λύσεις στα παράπονα που σου εκφράζει ο σύντροφός σου. Μην κάνεις το λάθος να απομακρυνθείς κι άλλο, γιατί θα είναι δρόμος χωρίς γυρισμό για τη σχέση σου. Αν είσαι μόνος, μη χάνεις την καλή σου διάθεση και πέρασε όσο πιο όμορφα μπορείς με φίλους και παρέες, που σου φτιάχνουν το κέφι. Αυτό που ψάχνεις, δε θα αργήσει να έρθει.\nΟ δυναμισμός που θα έχεις αυτήν τη Δευτέρα θα σου δώσει θετικά αποτελέσματα σε οικονομικές ή επαγγελματικές υποθέσεις που κινδυνεύουν ή που απλώς είχες παραμελήσει τον τελευταίο καιρό. Φρόντισε να ελέγξεις τις αντιδράσεις που μπορεί να έχεις σε σχέση με κάποια πράγματα που θέλει ο σύντροφός σου, γιατί δε θα αποφύγεις τις αντιπαραθέσεις μαζί του. Εσύ που ακόμη περιμένεις την καινούργια γνωριμία να έρθει στη ζωή σου και να την ανανεώσει, έχεις πολλές πιθανότητες σήμερα να την κάνεις, γιατί η θετική όψη της ημέρας σε κάνει ακαταμάχητο και ιδιαίτερα γοητευτικό.\nΗ σημερινή Δευτέρα έχει αυξημένες υποχρεώσεις, αρκετό άγχος και μια πίεση που δεν σε αφήνει να λειτουργήσεις σωστά. Βάλε μπροστά τη λογική σου. Τα αισθηματικά σου είναι σε μια καλή μέρα, αν είσαι ένας δεσμευμένος Τοξότης. Πήγαινε λίγο πιο κοντά στον σύντροφό σου και θα νιώσεις όμορφα με την ανταπόκριση που θα εισπράξεις. Για σένα που ο έρωτας δεν έχει φανεί ακόμη στη ζωή σου, να ξέρεις ότι σύντομα θα γνωρίσεις κάποιο άτομο, που θα σε συγκινήσει. Μη βιάζεσαι λοιπόν γιατί θα κάνεις λάθος επιλογές.\nΗ σημερινή Δευτέρα έχει αρκετό προβληματισμό, καθώς κάποιες εκκρεμότητες του παρελθόντος επανέρχονται, για να σου υπενθυμίσουν πως ό,τι έχεις αφήσει άλυτο θα στέκεται εμπόδιο στα σχέδιά σου. Στα αισθηματικά σου, εκφράσου με κάθε τρόπο στον σύντροφό σου και δείξε του τα συναισθήματα που έχεις για εκείνον, χωρίς δισταγμούς. Μόνο έτσι θα βρεις την ανταπόκριση που επιθυμείς. Αν δεν μπορείς να ανεχτείς άλλο τη μοναξιά, μην το βάζεις κάτω. Με τις καλές επιρροές που σου στέλνει η μέρα, κυνήγησε τον έρωτα που ψάχνεις και δε θα χάσεις.\nΟι δυσκολίες που θα αντιμετωπίσεις σήμερα είναι αρκετές και κυρίως αφορούν άτομα που θα σε πλησιάσουν και θα σε μπερδέψουν με τη συμπεριφορά τους. Στα αισθηματικά σου, η σημερινή Δευτέρα είναι λίγο περίεργη καθώς θα μπεις στη διαδικασία να μιλήσεις με τον σύντροφό σου για κάποια πράγματα, αλλά μάλλον χωρίς αποτέλεσμα. Ίσως πρέπει να ξεπεράσεις ορισμένες καταστάσεις χωρίς πολλές κουβέντες. Εσύ, που ακόμη βιώνεις ερωτική μοναξιά, η μέρα είναι κατάλληλη για να δεχθείς προσκλήσεις σε φιλικά σπίτια. Μην πεις όχι!\nΚάποιες καταστάσεις, αλλά και ειδήσεις, θα σου χαλάσουν σήμερα τη διάθεση. Προσπάθησε να μην επηρεαστείς και να είσαι σε ετοιμότητα, για να ασχοληθείς με τα δικά σου ζητήματα που σήμερα εξελίσσονται με γοργούς ρυθμούς. Στα αισθηματικά σου, είναι μια καλή μέρα για να ξαναφέρεις το καλό κλίμα στη σχέση σου. Μίλα ανοιχτά και βρες λύσεις με τον σύντροφό σου για όλα αυτά που σας απομακρύνουν. Εσύ που είσαι ακόμη σε αναζήτηση, άφησε τη γοητεία σου να φέρει δίπλα σου το άτομο που σε ενδιαφέρει.


ΌΛΑ ΟΣΑ ΧΡΕΙΑΖΕΤΑΙ ΝΑ ΓΝΩΡΙΖΕΤΕ ΓΙΑ ΤΗΝ ΓΚΡΙΖΑ ΤΡΙΧΑ ΠΟΥ ΜΟΛΙΣ ΕΝΤΟΠΙΣΑΤΕ | IKONOMAKIS\nΌΛΑ ΟΣΑ ΧΡΕΙΑΖΕΤΑΙ ΝΑ ΓΝΩΡΙΖΕΤΕ ΓΙΑ ΤΗΝ ΓΚΡΙΖΑ ΤΡΙΧΑ ΠΟΥ ΜΟΛΙΣ ΕΝΤΟΠΙΣΑΤΕ\nΑΠΟ Elena Tsakiridou on November 18, 2019\n(είτε θελήσετε να την κόψετε είτε να την αγαπήσετε)\nΤην μία μέρα όλα πάνε καλά και η ζωή σου έχει την κανονική της ροή, και την άλλη έρχεται η καταστροφή. Μία γκρίζα τρίχα εμφανίζεται από το πουθενά. Και αναρωτιέσαι τι προκάλεσε την ξαφνική αυτή αλλαγή στα μαλλιά σου. Η Anabel Kingsley, σύμβουλος μαλλιών και Διευθύντρια Σχέσεων στο ινστιτούτο μαλλιών Philip Kingsley φτάνει στην ρίζα του προβλήματος .\nΓιατί τα μαλλιά μου γίνονται λευκά ;\nΟι γκρίζες τρίχες κάνουν την εμφάνισή τους όταν το σώμα σταματάει να παράγει χρωστικοφόρα κύτταρα, δηλαδή τα κύτταρα που παράγουν μελανίνη η οποία δίνει χρώμα στην τρίχα, λέει η Kingsley. «Αλλά στην πραγματικότητα, η τρίχα δεν είναι γκρι, παρά μόνο δεν έχει πια χρώμα», επισημαίνει η ειδικός.\nΠαρόλα αυτά, αν πραγματικά δείτε μία γκρίζα τρίχα ( ναι έχουμε ψάξει και εμείς να βρούμε στα μαλλιά μας κάτω από το φως του μπάνιου), θα παρατηρήσετε πως μοιάζει σχεδόν κίτρινη. Αυτό συμβαίνει επειδή η κερατίνη, η πρωτεΐνη από την οποία δημιουργούνται οι τρίχες, έχει από την φύση της μία αμυδρά κίτρινη απόχρωση. Οπότε, όταν τα μαλλιά χάνουν την μελανίνη τους, η κίτρινη χροιά της κερατίνης κάνει την εμφάνισή της.\nΕντάξει, αλλά είναι γενετικό το φαινόμενο ;\nΗ κύρια αιτία για τις γκρίζες τρίχες είναι τα γονίδια που κληρονομούνται , οπότε ναι, κατά ένα μέρος ευθύνεται και αυτό. «Το πότε θα ασπρίσουν τα μαλλιά μας μπορεί να κληρονομηθεί είτε από την πλευρά της μητέρας είτε από την πλευρά του πατέρα», λέει. Για παράδειγμα αν η μητέρα και ο πατέρας σας εμφάνισαν γκρίζες τρίχες όταν ήταν νέοι, τότε υπάρχει μεγάλη πιθανότητα να συμβεί και σε εσάς περίπου στην ίδια ηλικία. Αντίθετα, αν δεν εμφάνισαν παρά μόνο σε μεγάλη ηλικία, τότε πιθανότατα να μην εμφανίσετε και ποτέ. Η Kingsley προσθέτει επίσης ότι εξαιτίας κάποιων γονιδίων, οι άνθρωποι της Καυκάσιας φυλής τείνουν να εμφανίζουν γκρίζες τρίχες γύρω στα 30 έτη, νωρίτερα από κάθε άλλη εθνικότητα, ενώ οι λαοί με γενετικό υπόβαθρο από την Αφρική, την Αμερική και την Ασία εμφανίζουν αργότερα στην ζωή τους.\nΤο άγχος μπορεί να παίξει επίσης ρόλο στην απώλεια μελανίνης από τα μαλλιά, αλλά κυρίως παίζει ρόλο η γενετική προδιάθεση, ενώ και η έλλειψη βιταμίνης Β φαίνεται να ευθύνεται για την πρόωρη γήρανση της τρίχας. Η Kingsley διευκρινίζει όμως ότι δεν εξασφαλίζει η μεγάλη πρόσληψη βιταμίνης Β κάποιου είδους προστασία από το γκριζάρισμα των μαλλιών. Ισχύει όμως ότι αν υπάρχει μία έλλειψη στην βιταμίνη αυτή πως ίσως να εμφανιστούν λευκές τρίχες πιο γρήγορα από το αναμενόμενο .\nΘέλω να καλύψω τις γκρίζες τρίχες μου. Ποιος είναι ο πιο αποτελεσματικός τρόπος;\nΔυστυχώς δεν υπάρχει κάποιος τρόπος για να αντιστρέψουμε ή να καθυστερήσουμε την γήρανση και τον αποχρωματισμό της τρίχας, αν αυτό αναζητάτε. Ευτυχώς όμως η Kingsley έχει μερικές συμβουλές αναφορικά με το πώς μπορούμε να κρύψουμε τυχόν υπάρχουσες γκρίζες τρίχες αν δεν είστε φυσικά ακόμα έτοιμες να τις αποδεχτείτε, αλλά και πως μπορούμε να τις περιποιούμαστε αν τις έχουμε αποδεχτεί.\nΒάψτε τα μαλλιά σας\nΠρώτος κανόνας για τα μαλλιά σας, μην αφαιρείτε τις λευκές τρίχες ώστε να τις ξεφορτωθείτε. «Αν επανειλημμένα βγάζετε τις γκρίζες τρίχες, ή οποιαδήποτε τρίχα από τα μαλλιά σας, καταστρέφεται το τριχωτό της κεφαλής, με τα μαλλιά να σταματούν να μεγαλώνουν όλα μαζί», προειδοποιεί η Kingsley. Οπότε για να υπάρξει μεγαλύτερη διάρκεια στην κάλυψη των τριχών και καλύτερο αποτέλεσμα χρωματικά με τις υπόλοιπες τρίχες, η χρήση βαφής μαλλιών αποτελεί μία από τις καλύτερες επιλογές.\nΚαι λέγοντας αυτό, είτε βάφετε τα μαλλιά σας στο κομμωτήριο είτε στο σπίτι, η Kingsley συστήνει να χρησιμοποιείτε μία μαλακτική κρέμα πριν από το λούσιμο ως θεραπεία για να είναι η τρίχα πλήρως ενυδατωμένη. Περίπου στην ηλικία των 50 , όπου και οι περισσότεροι άνθρωποι γκριζάρουν κατά την Kingsley, τα μισά από τα μαλλιά σας θα είναι γκρίζα και λιγότερο πυκνά. Αυτή είναι επίσης η ηλικία κατά την οποία παράγονται λιγότερα φυσικά έλαια από τους σμηγματογόνους αδένες, πράγμα το οποίο μπορεί να δημιουργήσει το αίσθημα της ξηρότητας στα μαλλιά μας. Και αφού η βαφή ξηραίνει ακόμα περισσότερο την τρίχα, είναι σημαντικό να παίρνουμε τα σωστά μέτρα ώστε να κρατάμε τα μαλλιά μας σωστά ενυδατωμένα.\nΑν δεν θέλετε να επιλέξετε ένα πιο σκούρο χρώμα για τα μαλλιά σας ώστε αν καλύψετε τις άσπρες τρίχες, τότε οι ανταύγειες είναι η καλύτερη επιλογή κατά την Kingsley. Όχι μόνο οι πολλές αποχρώσεις και σκιές από τις ανταύγειες θα σας βοηθήσουν να κρύψετε τα λευκά, αλλά θα σας βοηθήσουν και να στοχεύσετε τις περιοχές που εμφανίζονται όπως στην κορυφή του κεφαλιού, στο κέντρο του και στα πλάγια, αποφεύγοντας να πειράξετε όλο το μαλλί.\nΧρησιμοποιείστε προσωρινές λύσεις όπως οι πούδρες/σκόνες και τα σπρέι\nΗ Kingsley προτείνει να περιμένετε έξι με οχτώ εβδομάδες πριν ξαναβάψετε τα μαλλιά σας ώστε αν ελαχιστοποιήσετε απώλειες τριχών. Αλλά λογικό είναι να αναρωτιέστε τι γίνεται με την ρίζα που εμφανίζεται και εκεί είναι που δίνουν λύσει οι προσωρινές χρωστικές . Μπορεί να είναι λίγο άβολο αν έχετε πολλές γκρίζες τρίχες, αλλά αυτές οι λύσεις ανάγκης είναι χρήσιμες εφόσον εντοπίσετε μόνο λίγες διάσπαρτες λευκές τρίχες λίγο πριν το ραντεβού στο κομμωτήριο.\nΈχω αποδεχτεί τις γκρίζες τρίχες μου, αλλά πρέπει να τις περιποιούμαι κάπως διαφορετικά;\nΜόνο και μόνο επειδή υπάρχουν μερικές γκρίζες τρίχες δεν σημαίνει ότι είναι απαραίτητο να τις καλύπτετε. Αν σκοπεύετε να αγαπήσετε τις λευκές σας τρίχες αλλά στοχεύετε στην καλύτερη δυνατή τους περιποίηση και αποτέλεσμα, η Kingsley συστήνει την χρήση προϊόντων ιδανικά σχεδιασμένων για γκρίζα μαλλιά . Τέτοια προϊόντα, τιθασεύουν τα γκρίζα μαλλιά και διορθώνουν τις διχρωμίες που εμφανίζονται .\nΈνας άλλος τρόπος για να προστατεύσετε τα λευκά μαλλιά είναι η εφαρμογή αντηλιακού σε αυτά. «Στην περίπτωση που πάνω από το 50% των μαλλιών σας είναι αποχρωματισμένο τότε τα μαλλιά είναι πιο επιρρεπή στην καταστροφή από την υπεριώδη ακτινοβολία» υπενθυμίζει η ειδικός. Η μελανίνη προσφέρει μεγάλη προστασία από τις ακτίνες του ήλιου οπότε αν τα μαλλιά σας δεν έχουν καθόλου, μπορεί να γκριζάρουν, φριζάρουν, αφυδατωθούν και σπάσουν γρηγορότερα.\nΟρίστε! Παρόλο που το γκριζάρισμα είναι μη αναστρέψιμο, υπάρχουν μυστικά για να καλύψετε τα επίμαχα σημεία, και γιατί όχι να τα αποδεχτείτε στην τελική. Και αν τελικά θέλετε να καλύψετε τα γκρίζα μαλλιά σας, το μόνο που έχετε να κάνετε είναι να περάσετε μία βόλτα από τα IKONOMAKIS HAIR & BEAUTY EXPERTS στο Χαλάνδρι για ένα επαγγελματικό αποτέλεσμα.\nTag: grey hair, hair\nΟι πελάτες μας αξιολογούν 4.7/5 με βάση 3211 κριτικές.


Linux-Team Forum » Linux World » Νέα απο τις Διανομές Linux » Ubuntu 17.04 Zesty Zapus Final\nΤην / Το 14/4/2017, 01:51 αναρτήθηκε.\nΗ Canonical ανακοίνωσε σήμερα, 13 Απρίλη 2017, την τελική έκδοση του λειτουργικού συστήματος Ubuntu 17.04 Zesty Zapus, η οποία είναι σε ανάπτυξη τους τελευταίους έξι μήνες.\nΑν χρησιμοποιείτε το Ubuntu 16.10 στον προσωπικό σας υπολογιστή μπορείτε να αναβαθμίσετε Ubuntu 17.04, το οποίο τροφοδοτείται από την τελευταία σταθερή έκδοση του Linux Kernel 4.10, διαθέτει αναβαθμισμένα γραφικά που χρησιμοποιούν αναβαθμισμένο X.Org server 1.19.3 και το νέο Μέσα 17.0.3.\nΜεταξύ των νέων χαρακτηριστικών της νέας έκδοσης του Ubuntu 17.04, μπορούμε να αναφέρουμε την χρήση αρχείων swap, που θα χρησιμοποιούνται αντί μιας κατάτμησης swap μόνο για τις νέες εγκαταστάσεις του λειτουργικού συστήματος. Έτσι, αυτή την αλλαγή δεν θα την δείτε αν αναβαθμίσετε από παλαιότερη έκδοση.\nΤο βοηθητικό πρόγραμμα gconf δεν είναι εγκατεστημένο από προεπιλογή, καθώς έχει αντικατασταθεί από το GSettings. Η νέα έκδοση έρχεται με τις τελευταίες εφαρμογές, και μπορούμε να αναφέρουμε το LibreOffice 5.3, το Mozilla Firefox 52.0.1 καθώς και το Thunderbird 45.8.0.\nΜέχρι αυτή τη στιγμή κυκλοφορούν οι παρακάτω επίσημες γεύσεις: Ubuntu GNOME 17.04, Ubuntu MATE 17.04, Kubuntu 17.04, Xubuntu 17.04, Lubuntu 17.04, Ubuntu Kylin 17.04, Ubuntu Studio 17.04, καθώς και το Ubuntu Budgie 17.04, που κάνει το ντεμπούτο του σαν επίσημη γεύση του Ubuntu με την επιφάνεια εργασίας Budgie.


“Για να φτιάξουμε έναν κόσμο στο μπόι των ονείρων και των ανθρώπων” – ΤΡΙΚΚΗPress – Τα νέα των Τρικάλων\n“Για να φτιάξουμε έναν κόσμο στο μπόι των ονείρων και των ανθρώπων” Reviewed by Momizat on Σεπ 03 . "Φέτοςτο Φεστιβάλ της ΚΝΕ και του “Οδηγητή” με σύνθημα δανεισμένο από την απολογία του Νίκου Μπελογιάννη “Για να φτιάξουμε έναν κόσμο στο μπόι των ονείρω "Φέτοςτο Φεστιβάλ της ΚΝΕ και του “Οδηγητή” με σύνθημα δανεισμένο από την απολογία του Νίκου Μπελογιάννη “Για να φτιάξουμε έναν κόσμο στο μπόι των ονείρω Rating: 0\n“Φέτοςτο Φεστιβάλ της ΚΝΕ και του “Οδηγητή” με σύνθημα δανεισμένο από την απολογία του Νίκου Μπελογιάννη “Για να φτιάξουμε έναν κόσμο στο μπόι των ονείρων και των ανθρώπων”, συμπληρώνει 40 χρόνια μαχητικής παρέμβασης, αγωνιστικής και ασυμβίβαστης πορείας. Είναι μοναδικός θεσμός που ταξιδεύει από το 1975 έως και σήμερα στο 2014, εκεί που ζει, δουλεύει και μορφώνεται η νέα γενιά. Αντέχει στο χρόνο, είναι μία νεολαιίστικη γιορτή, μία αιχμηρή πολιτική και πολιτιστική πρόταση”. Αυτό υπογράμμισαν, τα μέλη της Τομεακής Οργάνωσης Τρικάλων της ΚΝΕ, κατά τη διάρκεια της συνέντευξης Τύπου που παραχώρησαν, ενόψει των εκδηλώσεων του Φεστιβάλ που θα διεξαχθεί αυτό το Σάββατο 6 Σεπτεμβρίου στο χώρο του Μύλου Ματσόπουλου.\n“Συνδυάζει την πρωτοπόρα και ανατρεπτική πολιτική μας πρόταση με πολλές μορφές τέχνης, συναυλίες, αφιερώματα, με αθλητικές δραστηριότητες, με συζητήσεις και εκδηλώσεις με τη συμμετοχή χιλιάδων λαού και νεολαίας. Χτίζεται από την αρχή μέχρι το τέλος με το μεράκι, την ανιδιοτέλεια, τη συλλογικότητα, την εθελοντική και σχεδιασμένη δουλειά χιλιάδων μελών και φίλων της ΚΝΕ χωρίς την ανάγκη από σπόνσορες και χορηγούς. Το Φεστιβάλ μας πάντα ήταν και είναι δεμένο με τα όνειρα, τις ανάγκες και τους αγώνες της εργατικής τάξης και της νεολαίας, και έφτασε τα 40 χρόνια του όχι γιατί περιέγραφε τα προβλήματα, αλλά γιατί φώτιζε την διέξοδο για το συμφέρον της εργατικής τάξης. Από το ξεκίνημά του μέχρι και σήμερα, αγκαλιάζεται θερμά από μάζες νεολαίας, αλλά και από ανθρώπους κάθε ηλικίας που περιμένουν κάθε χρόνο τις εκδηλώσεις του, περιμένουν αυτό το μεγάλο λαϊκό γλέντι που μιλάει τη γλώσσα της νέας γενιάς, την αγγίζει, την προβληματίζει, την ταξιδεύει… Το Φεστιβάλ βρήκε σημαντική στήριξη από μεγάλες μορφές των Γραμμάτων και των Τεχνών κι έγινε μια πραγματική όαση πολιτισμού” ανέφεραν τα μέλη της Τ.Ο. Τρικάλων της ΚΝΕ και πρόσθεσαν “με δημιουργικότητα και συλλογικότητα «χτίζεται» η νεανική πολιτεία του Φεστιβάλ. Χωρίς τη «συνδρομή» κατασκευαστικών εταιρειών. Είναι χαρακτηριστικό ότι επιχείρησαν και οι άλλες πολιτικές νεολαίες να μιμηθούν αυτήν την πετυχημένη γιορτή και για κάποια χρόνια μέχρι τη δεκαετίας του ’80 γινόταν λόγος για «τα Φεστιβάλ των Νεολαιών». Μόνο το Φεστιβάλ της ΚΝΕ όμως ήταν αυτό που, όχι μόνο άντεξε στο χρόνο, αλλά γιγαντώθηκε, ωρίμασε και βελτιώθηκε με τα χρόνια, εξέφρασε τις ανάγκες τις νέας γενιάς, καθιερώθηκε ως ένα μοναδικό ετήσιο αντάμωμα. Παρουσιάζοντας το πρόγραμμα του Φεστιβάλ θέλουμε να αναπτύξουμε κάποιες βασικές πλευρές των θέσεων του ΚΚΕ και της ΚΝΕ για τον πολιτισμό. Βασικό ζήτημα είναι ότι σήμερα οι νέοι που έχουν την όρεξη και το μεράκι να ασχοληθούν με τον πολιτισμό συναντάνε πάρα πολλά εμπόδια, τα οποία θεωρούμε χρέος μας να αναδείξουμε και να αντιπαλέψουμε: Η ΕΕ έχει καταστήσει σαφή από τη Συνθήκη του Μάαστριχτ το 1992 σαν στρατηγικό στόχο την πλήρη εμπορευματοποίηση του Πολιτισμού, ενώ η μετατροπή του σε πεδίο κερδοφορίας για την αύξηση της ανταγωνιστικότητας του κεφαλαίου αποφασίστηκε στο πλαίσιο της Στρατηγικής της Λισαβόνας το 2000 με το πρόγραμμα “Πολιτισμός 2000”. Η ΕΕ από το 2011 καλούσε τα κράτη μέλη να ελαχιστοποιήσουν την κρατική επιχορήγηση στον Πολιτισμό διευκολύνοντας τις ιδιωτικές επενδύσεις”.\nΕνώ, σημείωσαν ότι “η άθλια κατάσταση που βιώνει κάθε οικογένεια (ανεργία – απολύσεις – μειώσεις μισθών – χαράτσια – φόροι) σε συνδυασμό με την εμπορευματοποίηση του πολιτισμού, του αθλητισμού δεν αφήνουν πολλά περιθώρια ούτε να μπορέσει κάποιος να απολαύσει μια συναυλία ή μια θεατρική παράσταση καθώς το κόστος είναι απαγορευτικό τις περισσότερες φορές, αλλά ούτε και να ξεδιπλωθούν ταλέντα και δημιουργικές δυνατότητες. Στη σημερινή κοινωνία που τα πάντα κρίνονται με βάση το κέρδος των λίγων και όχι τις ανάγκες των πολλών πρέπει να πληρώσεις και για τον πολιτισμό.\nΚοστίζει τουλάχιστον 10 ευρώ για να παίξεις μια ώρα μουσική σε στούντιο, εγγραφή σε σχολή χορού, θεατρικό εργαστήρι, ωδείο κ.ο.κ. Το μεράκι κοστίζει ακριβά όπως και η παρακολούθηση μιας παράστασης, μιας ταινίας, η επίσκεψη σε ένα μουσείο.\nΣτα σχολεία, τα πανεπιστήμια, τους δήμους δεν υπάρχουν αντίστοιχες υποδομές ή αυτές που υπάρχουν είναι λειψές στην καλύτερη περίπτωση. Τα μουσικά σχολεία τα πάνε για κλείσιμο.\nΓια τους νέους το ζήτημα περιπλέκεται ακόμα περισσότερο αν συνυπολογίσουμε τον ελάχιστο ελεύθερο χρόνο που αφήνει το τρέξιμο σχολείο – σπίτι – φροντιστήριο, ή σπίτι – σχολή – δουλειά.\nΤαυτόχρονα το σύστημα επιδιώκει και μέσα από τον πολιτισμό να ξεστρατίζει η σκέψη του κόσμου από το τι πρέπει να κάνει σήμερα, να ελέγξει συνειδήσεις, να αλλοιώσει, να χαλάσει τις σκέψεις και τα όνειρά μας.Προβάλλει πρότυπα της ναρκωκουλτουρας (ατομική λύση – φυγή από την πραγματικότητα), της υποκουλτούρας (μετατροπή της ψυχαγωγίας σε εκτόνωση), της φανταχτερής ζωής και του lifestyle.\nΠτυχή του Φεστιβάλ μας είναι η διεκδίκηση ο πολιτισμός να είναι δικαίωμα για όλους, γι’ αυτό και δίνουμε την ευκαιρία, το χώρο και το χρόνο σε εκατοντάδες καλλιτεχνικές ομάδες πανελλαδικά να εκφραστούν, όπως συγκροτήματα ή θεατρικές ομάδες. Θέλουμε τη συμμετοχή τέτοιων ομάδων στα Φεστιβάλ, τη βοήθεια και τη συμβολή στο περιεχόμενο, στο στήσιμο, στην προπαγάνδισή τους. Η κόκκινη πολιτεία του Φεστιβάλ αντικατοπτρίζει την κοινωνία για την οποία παλεύουμε, μια κοινωνία χωρίς εκμετάλλευση ανθρώπου από άνθρωπο, τον Σοσιαλισμό – Κομμουνισμό”.\nΤο Φεστιβάλ θα ανοίξει τις πύλες του στις 19:00 το απόγευμαμε το εξής πρόγραμμα:\n20:15-20:45 : Συναυλία metal από τους «LastRaw», μαθητικό σχήμα του μουσικού λυκείου. Ο ήχος τους βρίσκεται στο φάσμα του Heavy και ThrashMetal, καθώς παίζουν covers από τις γνωστές μπάντες Metallica και Megadeath.\n20:45-21:15 «Μουσικό αφιέρωμα στα 40 ΧΡΟΝΙΑ ΦΕΣΤΙΒΑΛ ΚΝΕ-Οδηγητή» από το μουσικό σχήμα της ΚΝΕ. Θα μας ταξιδέψουν σε γνώριμους ήχους σπουδαίων καλλιτεχνών που καταξιώθηκαν και μέσα από το Φεστιβάλ της ΚΝΕ, όπως ο Διονύσης Τσακνής και οι Αδερφοί Κατσιμίχα.\nΔήμητρα Χονδρού: Κλαρίνο και Φωνητικά\n21:15-22:00 : Πολιτική ομιλία από τον Θοδωρή Αναπλιώτη, γραμματέα του Συμβουλίου Περιοχής Θεσσαλίας της ΚΝΕ\n22:00-23:00 : συναυλία από τους «KollektivA». Το βάπτισμα και την πορεία τους τα αποδίδουν μέχρι σήμερα στον σπουδαίο Μάνο Ξυδούς, με τον οποίο συνεργάστηκαν δισκογραφικά και συναυλιακά. Μέχρι στιγμής έχουν επιμεληθεί με επιτυχία πολλά μουσικο-θεατρικά project. Ένα συγκρότημα με ροκ και progressive ήχο στο μικρού βεληνεκούς ροκ ελληνικό τοπίο. Έχουν συμβάλει με το έργο τους στη στήριξη των ταξικών λαικών αγώνων. Άλλωστε, στο πνεύμα της τελευταίας τους δουλειάς, «Η Μπαλάντα της Φυλακής», δηλώνουν: «Καμία αλλαγή, δεν πρόκειται να έρθει όσο οι συνειδήσεις μένουν «φυλακισμένες» σε λογικές εύκολων λύσεων που θα φέρουν κάποιοι άλλοι και μάλιστα με ανάθεση! Σε αυτό το «απελευθερωτικό» πέρασμα από την ανάθεση στη ίδια τη δράση των άμεσα ενδιαφερόμενων, η μουσική και η τέχνη γενικότερα, εμπνέουν, εμψυχώνουν, περιγράφουν με μια διεισδυτική, αισθητική ματιά την πραγματικότητα»\n23:00-01:00 : λαϊκό γλέντι από τους «SevdalimAman». Ένα νεοσύστατο μουσικό σχήμα που απαρτίζεται, ως επί το πλείστον, από νέους μουσικούς, φοιτητές του τμήματος μουσικών σπουδών του ΑΠΘ. Έχουν ιδιαίτερη προτίμηση στην παραδοσιακή μουσική και στους ανατολικούς ήχους.\n19:00-20:00 Παρουσίαση των αποτελεσμάτων από την έρευνα μέσω των ερωτηματολογίων της ΚΝΕ στα Τρίκαλα για την τράπεζα θεμάτων και το “νέο λύκειο” και σχετική προβολή βίντεο.\nΣτέκι νέων εργαζόμενων και ανέργων, με συζήτηση για την ανεργία.\nΒιβλιοπωλείο των εκδόσεων «Σύγχρονη Εποχή»\nΦωτογραφικό αφιέρωμα «40 χρόνια Φεστιβάλ ΚΝΕ-Οδηγητή στα Τρίκαλα»\nΤαβέρνα και μπαρ\nΣυνεχίζεται επίσης η συλλογή αρχειακού υλικού που αφορά το Φεστιβάλ στην πόλη των Τρικάλων. Φωτογραφίες, οπτικοακουστικό υλικό, έντυπα, αναμνηστικά, σε οποιαδήποτε μορφή και αν υπάρχουν, μας ενδιαφέρουν. Ένα τμήμα του υλικού θα παρουσιαστεί στο Φεστιβάλ, αλλά θα ακολουθήσει και άλλη εκδήλωση με έκθεση του ολοκληρωμένου υλικού. Επίσης σε εξέλιξη είναι ο πανελλαδικός διαγωνισμός αφίσας και καλλιτεχνικής δημιουργίας που διοργανώνει η ΚΝΕ.\nΦέτοςτο Φεστιβάλ της ΚΝΕ και του “Οδηγητή” με σύνθημα δανεισμένο από την απολογία του Νίκου Μπελογιάννη “Για να φτιάξουμε έναν κόσμο στο μπόι των ονείρων και των ανθρώπων”, συμπληρώνει 40 χρόνια μαχητικής παρέμβασης, αγωνιστικής και ασυμβίβαστης πορείας. Είναι μοναδικός θεσμός που ταξιδεύει από το 1975 έως και σήμερα στο 2014, εκεί που ζει, δουλεύει και μορφώνεται η νέα γενιά. Αντέχει στο χρόνο, είναι μία νεολαιίστικη γιορτή, μία αιχμηρή πολιτική και πολιτιστική πρόταση. Συνδυάζει την πρωτοπόρα και ανατρεπτική πολιτική μας πρόταση με πολλές μορφές τέχνης, συναυλίες, αφιερώματα, με αθλητικές δραστηριότητες, με συζητήσεις και εκδηλώσεις με τη συμμετοχή χιλιάδων λαού και νεολαίας. Χτίζεται από την αρχή μέχρι το τέλος με το μεράκι, την ανιδιοτέλεια, τη συλλογικότητα, την εθελοντική και σχεδιασμένη δουλειά χιλιάδων μελών και φίλων της ΚΝΕ χωρίς την ανάγκη από σπόνσορες και χορηγούς. Το Φεστιβάλ μας πάντα ήταν και είναι δεμένο με τα όνειρα, τις ανάγκες και τους αγώνες της εργατικής τάξης και της νεολαίας, και έφτασε τα 40 χρόνια του όχι γιατί περιέγραφε τα προβλήματα, αλλά γιατί φώτιζε την διέξοδο για το συμφέρον της εργατικής τάξης. Από το ξεκίνημά του μέχρι και σήμερα, αγκαλιάζεται θερμά από μάζες νεολαίας, αλλά και από ανθρώπους κάθε ηλικίας που περιμένουν κάθε χρόνο τις εκδηλώσεις του, περιμένουν αυτό το μεγάλο λαϊκό γλέντι που μιλάει τη γλώσσα της νέας γενιάς, την αγγίζει, την προβληματίζει, την ταξιδεύει… Το Φεστιβάλ βρήκε σημαντική στήριξη από μεγάλες μορφές των Γραμμάτων και των Τεχνών κι έγινε μια πραγματική όαση πολιτισμού.\nΜε δημιουργικότητα και συλλογικότητα «χτίζεται» η νεανική πολιτεία του Φεστιβάλ. Χωρίς τη «συνδρομή» κατασκευαστικών εταιρειών. Είναι χαρακτηριστικό ότι επιχείρησαν και οι άλλες πολιτικές νεολαίες να μιμηθούν αυτήν την πετυχημένη γιορτή και για κάποια χρόνια μέχρι τη δεκαετίας του ’80 γινόταν λόγος για «τα Φεστιβάλ των Νεολαιών». Μόνο το Φεστιβάλ της ΚΝΕ όμως ήταν αυτό που, όχι μόνο άντεξε στο χρόνο, αλλά γιγαντώθηκε, ωρίμασε και βελτιώθηκε με τα χρόνια, εξέφρασε τις ανάγκες τις νέας γενιάς, καθιερώθηκε ως ένα μοναδικό ετήσιο αντάμωμα.\nΠαρουσιάζοντας το πρόγραμμα του Φεστιβάλ θέλουμε να αναπτύξουμε κάποιες βασικές πλευρές των θέσεων του ΚΚΕ και της ΚΝΕ για τον πολιτισμό.\nΒασικό ζήτημα είναι ότι σήμερα οι νέοι που έχουν την όρεξη και το μεράκι να ασχοληθούν με τον πολιτισμό συναντάνε πάρα πολλά εμπόδια, τα οποία θεωρούμε χρέος μας να αναδείξουμε και να αντιπαλέψουμε: Η ΕΕ έχει καταστήσει σαφή από τη Συνθήκη του Μάαστριχτ το 1992 σαν στρατηγικό στόχο την πλήρη εμπορευματοποίηση του Πολιτισμού, ενώ η μετατροπή του σε πεδίο κερδοφορίας για την αύξηση της ανταγωνιστικότητας του κεφαλαίου αποφασίστηκε στο πλαίσιο της Στρατηγικής της Λισαβόνας το 2000 με το πρόγραμμα “Πολιτισμός 2000”. Η ΕΕ από το 2011 καλούσε τα κράτη μέλη να ελαχιστοποιήσουν την κρατική επιχορήγηση στον Πολιτισμό διευκολύνοντας τις ιδιωτικές επενδύσεις.\nΗ άθλια κατάσταση που βιώνει κάθε οικογένεια (ανεργία – απολύσεις – μειώσεις μισθών – χαράτσια – φόροι) σε συνδυασμό με την εμπορευματοποίηση του πολιτισμού, του αθλητισμού δεν αφήνουν πολλά περιθώρια ούτε να μπορέσει κάποιος να απολαύσει μια συναυλία ή μια θεατρική παράσταση καθώς το κόστος είναι απαγορευτικό τις περισσότερες φορές, αλλά ούτε και να ξεδιπλωθούν ταλέντα και δημιουργικές δυνατότητες. Στη σημερινή κοινωνία που τα πάντα κρίνονται με βάση το κέρδος των λίγων και όχι τις ανάγκες των πολλών πρέπει να πληρώσεις και για τον πολιτισμό.\nΠτυχή του Φεστιβάλ μας είναι η διεκδίκηση ο πολιτισμός να είναι δικαίωμα για όλους, γι’ αυτό και δίνουμε την ευκαιρία, το χώρο και το χρόνο σε εκατοντάδες καλλιτεχνικές ομάδες πανελλαδικά να εκφραστούν, όπως συγκροτήματα ή θεατρικές ομάδες. Θέλουμε τη συμμετοχή τέτοιων ομάδων στα Φεστιβάλ, τη βοήθεια και τη συμβολή στο περιεχόμενο, στο στήσιμο, στην προπαγάνδισή τους. Η κόκκινη πολιτεία του Φεστιβάλ αντικατοπτρίζει την κοινωνία για την οποία παλεύουμε, μια κοινωνία χωρίς εκμετάλλευση ανθρώπου από άνθρωπο, τον Σοσιαλισμό – Κομμουνισμό.


Κραδασμοί σε φέτα & ροδάκινα -Πλήγμα στις ελληνικές εξαγωγές από τις κυρώσεις Τραμπ - Γεωπόνος Τ.Ε. ''Τεχνολόγος''\nHome ΕΙΔΗΣΕΙΣ ΕΞΑΓΩΓΕΣ ΑΓΡΟΤΙΚΩΝ ΠΡΟΙΟΝΤΩΝ ΕΠΙΛΟΓΕΣ ΗΠΑ ΡΟΔΑΚΙΝΑ ΤΡΑΜΠ ΦΕΤΑ Κραδασμοί σε φέτα & ροδάκινα -Πλήγμα στις ελληνικές εξαγωγές από τις κυρώσεις Τραμπ\nΚραδασμοί σε φέτα & ροδάκινα -Πλήγμα στις ελληνικές εξαγωγές από τις κυρώσεις Τραμπ\ntexnologosgeoponos.gr 4:00 μ.μ. ΕΙΔΗΣΕΙΣ, ΕΞΑΓΩΓΕΣ ΑΓΡΟΤΙΚΩΝ ΠΡΟΙΟΝΤΩΝ, ΕΠΙΛΟΓΕΣ, ΗΠΑ, ΡΟΔΑΚΙΝΑ, ΤΡΑΜΠ, ΦΕΤΑ\nΕλληνικές εξαγωγές ύψους 58 εκατομμυρίων ευρώ απειλούνται από τις κυρώσεις που επέβαλε ο Τραμπ στην Ευρωπαϊκή Ένωση.\nΣύμφωνα με δημοσίευμα της εφημερίδας "Ελεύθερος Τύπος", αν και από τη λίστα των κυρώσεων για την Ελλάδα εξαιρέθηκαν το ελαιόλαδο, οι ελιές και τα κρασιά, σε αντίθεση με άλλες χώρες, όπως η Ισπανία, η Γερμανία και το Ηνωμένο Βασίλειο, στο «στόχαστρο» των ΗΠΑ βρέθηκε το εθνικό μας προϊόν, η φέτα.\nΒαρύ είναι όμως το πλήγμα και για τους Έλληνες ροδακινοπαραγωγούς, οι οποίοι εξάγουν στην άλλη πλευρά του Ατλαντικού κομπόστες αξίας άνω των 36 εκατομμυρίων ευρώ.\nΣύμφωνα με τον κατάλογο με τα προϊόντα που δημοσιοποίησε το αμερικανικό γραφείο αντιπροσώπου για το εμπόριο (USTR) και που από τις 18 Οκτωβρίου θα ισχύσουν δασμοί 25% επιφέροντας αυξήσεις στις τιμές των προϊόντων βρίσκονται τα ελληνικά τυριά και τα υποκατάστατά τους, το γιαούρτι, το βούτυρο, οι κομπόστες ροδάκινων, τα πορτοκάλια, τα λεμόνια και το χοιρινό.\nΌπως αναφέρει το συγκεκριμένο δημοσίευμα, οι παραγωγοί είναι σε απόγνωση και ζητούν να ληφθούν μέτρα για να περιοριστούν οι συνέπειες.\n«Το παράδοξο είναι ότι αυτή την περίοδο τρέχει στην Αμερική και τον Καναδά ευρωπαϊκό πρόγραμμα για την προώθηση της φέτας ώστε να ανοίξει η συγκεκριμένη αγορά. Τώρα, με την επιβολή δασμών, αντί να ανοίξει η αγορά, θα κλείσει, γιατί το προϊόν θα είναι ακριβότερο», δηλώνει ο πρόεδρος του Συνδέσμου Ελληνικών Βιομηχανιών Γαλακτοκομικών Προϊόντων (ΣΕΒΓΑΠ), Χρήστος Αποστολόπουλος.\nΠαράλληλα, η Ένωση Κονσερβοποιών Ελλάδος κάνει λόγο για «χαριστική βολή» στην εγχώρια ροδακινοπαραγωγή. Όπως αναφέρει σε ανακοίνωσή της, «η αγορά των ΗΠΑ είναι εξαιρετικά σημαντική για την κομπόστα ροδάκινο, αφού η αξία των ελληνικής προέλευσης εισαγωγών κυμαίνεται στα 50 εκατ. δολάρια (36,4 εκατ. ευρώ). Κατά κανόνα, οι κομπόστες που εξάγονται στις ΗΠΑ παράγονται με ειδικές προδιαγραφές και έτσι δεν υπάρχουν εναλλακτικές δυνατότητες διάθεσής τους. Ακόμα χειρότερα, η απόφαση αυτή ήρθε αμέσως μετά το τέλος της φετινής παραγωγικής περιόδου, φέρνοντας σε πολύ δύσκολη θέση τις βιομηχανίες κομπόστας που έχουν στις αποθήκες τους μεγάλα αποθέματα προϊόντων για την Αμερική». Προσθέτει δε ότι οι ροδακινοπαραγωγές περιοχές, και ιδίως η Πέλλα και η Ημαθία, έχουν γίνει έρμαιο των παγκόσμιων εμπορικών συσχετισμών και αντιμετωπίζουν πλέον αξεπέραστα προβλήματα.\nΚραδασμοί σε φέτα & ροδάκινα -Πλήγμα στις ελληνικές εξαγωγές από τις κυρώσεις Τραμπ Reviewed by texnologosgeoponos.gr on 4:00 μ.μ. Rating: 5\nΕΙΔΗΣΕΙΣ ΕΞΑΓΩΓΕΣ ΑΓΡΟΤΙΚΩΝ ΠΡΟΙΟΝΤΩΝ ΕΠΙΛΟΓΕΣ ΗΠΑ ΡΟΔΑΚΙΝΑ ΤΡΑΜΠ ΦΕΤΑ


Home » Τρόπος ζωής » Ανακύκλωση » 13 γρήγορα κόλπα που θα σας βοηθήσουν στην οργάνωση του σπιτιού\nΠροσπαθείτε να έχετε το σπίτι σας τακτοποιημένο και οργανωμένο; Δοκιμάστε κάποια από αυτά τα γρήγορα και εύκολα κόλπα!\n13 γρήγορα κόλπα που θα σας βοηθήσουν στην οργάνωση του σπιτιού σας. Η οργάνωση του σπιτιού σας μπορεί να πάρει αρκετό χρόνο. Δεν πρέπει μονάχα να καθαρίσετε κάθε γωνία, αλλά να τακτοποιήσετε και τα πράγματα.\nΑν και υπάρχουν πολλά εργαλεία για να τα έχετε όλα στην εντέλεια, κάποιες φορές βρίσκουμε πράγματα που δεν ξέρουμε πώς να τα οργανώσουμε ώστε να δείχνουν όλα όμορφα.\nΌμως, υπάρχουν πολλά εύκολα κόλπα να χρησιμοποιήσετε τα οποία θα σας βοηθήσουν να κάνετε το σπίτι σας να δείχνει σαν καινούργιο μέσα σε λίγα λεπτά.\nΣ’ αυτό το άρθρο θέλουμε να σας αποκαλύψουμε τα 13 καλύτερα και γρήγορα κόλπα που θα σας βοηθήσουν στην οργάνωση του σπιτιού σας ώστε να τα χρησιμοποιήσετε όποτε τα χρειάζεστε.\n1. Εκμεταλλευτείτε την παλιά θήκη παπουτσιών\nΜια απλή θήκη για παπούτσια μπορεί να γίνει ο αποθηκευτικός χώρος για όλα σας τα καθαριστικά προϊόντα.\nΕφόσον έχει αρκετούς χώρους και μπορεί να τοποθετηθεί σε οποιοδήποτε μέρος, είναι χρήσιμη για να οργανώσετε όλα εκείνα τα δοχεία που πολλαπλασιάζονται στο σπίτι σας.\n2. Οργανώστε τις αθλητικές μπάλες και βοηθήστε στην οργάνωση του σπιτιού\nΑν ο αθλητικός εξοπλισμός των παιδιών σας βρίσκεται παντού, και δεν ξέρετε πώς να τον κρατήσετε τακτοποιημένο σε ένα μέρος, χρησιμοποιήστε αθλητικά ελαστικά σχοινιά για να τα κρατήσετε όλα σε ένα μέρος.\n3. Μην πετάτε τις αβγοθήκες\nΈχετε σκεφτεί πόσο χρήσιμες είναι οι αβγοθήκες;\nΠαρόλο που δεν το έχετε συνειδητοποιήσει, αυτό το κομμάτι από χαρτόνι είναι ιδανικό για ν’ αποθηκεύσετε μικρά αντικείμενα όπως τα ραφτικά σας ή τα κοσμήματα.\n4. Χρησιμοποιήστε κονσέρβες με ένα μαγνήτη\nΌταν οι κονσέρβες χρησιμοποιούνται με μαγνήτες, αποτελούν εκπληκτική λύση για να εξοικονομήσετε χώρο στην κουζίνα, ειδικά αν είναι πολύ μικρή.\nΑυτοί οι “αποθηκευτικοί χώροι” μπορούν να τοποθετηθούν στην πόρτα του ψυγείου, για παράδειγμα. Επιπλέον, μπορείτε να βάλετε στις κονσέρβες τα μπαχαρικά και τα βότανα που χρησιμοποιείτε συχνά.\n5. Τοποθετήστε κάθετα τα μπλουζάκια σας στο συρτάρι και βοηθήστε στην οργάνωση του σπιτιού\nΘέλετε να διατηρήσετε τακτοποιημένο το κομοδίνο σας; Ένα απλό κόλπο που θα σας βοηθήσει είναι να διπλώσετε τα μπλουζάκια σας και να τα τοποθετήσετε κάθετα στο συρτάρι.\nΈτσι θα καταλάβουν λιγότερο χώρο και θα είναι πιο εύκολο να τα βρείτε την επόμενη φορά που θα θελήσετε να φορέσετε κάποιο απ’ αυτά.\nΜάθετε ακόμα: Δεν έχετε ντουλάπα; 7 ιδέες για να τακτοποιήσετε τα ρούχα σας\n6. Βάλτε καλάθια στην κατάψυξή σας\nΑν αγοράσετε μικρά καλάθια και τα βάλετε στην κατάψυξή σας, μπορείτε να οργανώσετε τα τρόφιμά σας ευκολότερα και έπειτα θα μπορείτε να τα βρίσκετε πιο γρήγορα.\n7. Κρατήστε το μακιγιάζ σας στον πίνακα\nΈνας απλός μαγνητικός πίνακας μπορεί να είναι μια καταπληκτική εναλλακτική λύση για να οργανώσετε τα καλλυντικά σας χωρίς να σπαταλάτε χρόνο.\nΤο κόλπο είναι να βάλετε ένα μικρό μαγνήτη στα καλλυντικά σας ώστε να κολλήσουν στον πίνακα και να εξασφαλίσετε ότι θα είναι πάντα προσβάσιμα.\n8. Κάντε το δικό σας ράφι για το μπάνιο\nΑν δείτε ότι το μπάνιο σας είναι γεμάτο, δημιουργήστε το δικό σας ράφι με δοχεία από μαρμελάδες, ή κάτι παρόμοιο και σφιγκτήρες σωλήνων τους οποίους μπορείτε να βρείτε σε καταστήματα με εργαλεία.\nΑυτό δε θα σας επιτρέψει να έχετε άμεση πρόσβαση σε μικρά αντικείμενα μόνο, αλλά θα δώσει και μια έξτρα νότα διακόσμησης σε αυτό το μέρος του σπιτιού.\nΜάθετε ακόμα: Συμβουλές για να κάνετε το σπίτι σας να μυρίζει φρεσκάδα\n9. Βάλτε μια μαγνητική μπάρα στην κουζίνα σας\nΑν κολλήσετε μια μαγνητική μπάρα οπουδήποτε στην κουζίνα σας θα έχετε πάντα εύκολη πρόσβαση στα μαχαίρια και τα σκεύη που χρησιμοποιείτε καθημερινά.\n10. Κολλήστε κολλητικά άγκιστρα στις ντουλάπες σας\nΑν κολλήσετε λίγα κολλητικά άγκιστρα στις πόρτες από τις ντουλάπες σας, μπορείτε να διατηρήσετε οργανωμένα τα κολιέ σας, τα βραχιόλια σας και άλλα κοσμήματα.\nΑυτό το απλό κόλπο θα σας βοηθήσει να εξοικονομήσετε χώρο και θα σας επιτρέψει να έχετε προσβάσιμα όλα τα αξεσουάρ που χρησιμοποιείτε κάθε μέρα.\n11. Χρησιμοποιήστε ανακυκλωμένες κονσέρβες για να οργανώσετε αντικείμενα\nΌλες οι κονσέρβες με φαγητό μπορούν να επαναχρησιμοποιηθούν για να δημιουργήσουν έναν ωραίο οργανωμένο χώρο για τα αξεσουάρ σας ή για μικρά αντικείμενα.\nΠλύντε τις καλά και χρησιμοποιήστε όλη σας τη δημιουργικότητα για να τις βάψετε και να τις διακοσμήσετε όπως επιθυμείτε.\n12. Χρησιμοποιήστε ένα μπουκάλι για να οργανώσετε τα βραχιόλια σας\nΕίναι ανακατωμένα και διάσπαρτα τα βραχιόλια σας; Πείτε αντίο στην ακαταστασία χρησιμοποιώντας ένα απλό γυάλινο μπουκάλι.\nΠλύντε καλά το μπουκάλι και βάλτε το στο κομοδίνο σας για να κρατήσετε τα βραχιόλια σας.\nΓια την ακρίβεια, αν θέλετε, μπορείτε να το βάλετε σε ένα ξύλινο ράφι ώστε να έχετε ένα όμορφο οργανωμένο μέρος όπως φαίνεται στη φωτογραφία.\n13. Βάλτε τα γυαλιά σας σε μια κρεμάστρα\nΠαρότι περιορίζουμε τη χρήση της κρεμάστρας μόνο για τα ρούχα, αυτό το απλό αντικείμενο μπορεί να μας βοηθήσει να οργανώσουμε τα αγαπημένα μας γυαλιά.\nΑυτό δε σας επιτρέπει μόνο να εξοικονομήσετε χώρο αλλά αποτρέπει και τις γρατζουνιές στα γυαλιά.\nΕίστε έτοιμοι να εκμεταλλευτείτε αυτά τα γρήγορα κόλπα που θα σας βοηθήσουν στην οργάνωση του σπιτιού σας; Τώρα που τα γνωρίζετε, να τα θυμάστε την επόμενη φορά για την οργάνωση του σπιτιού σας και θα βελτιστοποιήσετε τον χρόνο σας.\nΤροφές πλούσιες σε ασβέστιο! Όταν σκεφτόμαστε το ασβέστιο, έρχεται αυτόματα στο νου μας το γάλα, το τυρί, το γιαούρτι κ.λπ., όμως δεν γνωρίζουμε ότι Διαβάστε περισσότερα »\nΤα παλιά σας λάστιχα είναι αντικείμενα με πολλές προοπτικές. Έχουν όλα να κάνουν με την εφευρετικότητα και τη φαντασία σας για το τι μπορούν να γίνουν. Τα λάστιχα είναι κατασκευασμένα από ανθεκτικό υλικό (ελαστικό πολυμερές) περισσότερο γνωστό ως “καουτσούκ.” Γι’…


Βρες τον άνθρωπό σου χρησιμοποιώντας τον Νόμο της Έλξης - Showbiz.gr | Lifestyle & News Magazine\nΟ Paulo Coelho έχει γράψει πως «οι σημαντικές συναντήσεις έχουν σχεδιαστεί [από τις ψυχές]\nπολύ πριν τα σώματα συναντηθούν». Γιατί όμως ενώ ονειρεύεσαι τον εαυτό σου σε μια υγιή\nσχέση, γεμάτη εμπιστοσύνη, αποδοχή και αγάπη, τελικά καταλήγεις να μετράς αποτυχημένα\nραντεβού και σχέσεις-αδιέξοδα; Η Sarah Prout και ο σύζυγός της, Sean Patrick Simpson,\nυποστηρίζουν ότι ο Νόμος της Έλξης μπορεί να μας βγάλει από όλο αυτό και να\nμας βοηθήσει να φέρουμε στη ζωή μας τον ιδανικό σύντροφο.\nΗ Sarah Prout είναι διάσημη συγγραφέας την οποία έχουν κατατάξει στο top-10 των καλύτερων μπλόγκερ και μαζί με το σύζυγό της, Sean Patrick Simpson έχουν ιδρύσει την εκδοτική\nεταιρία Älska Publishing που αριθμεί πάνω από 200 συγγραφείς και έχουν εκδώσει\nπάνω από 50,000 βιβλία. Οι δυο τους γνωρίστηκαν το 2009 μέσω Twitter και σύντομα\nκατάλαβαν πως είχαν βρει ο ένας στο πρόσωπο του άλλου τον ιδανικό σύντροφο.\nΌπως λένε, ο Νόμος της ‘Ελξης τους έφερε κοντά. Έτσι, μελετώντας τις διδασκαλίες πνευματικών ηγετών, ψυχολόγων και ειδικών σε σχέσεις και βασισμένοι στη δική τους εμπειρία, έφτιαξαν ένα πρόγραμμα 21 ημερών για να έλξει κανείς στη ζωή του την ιδανική σχέση. Σύμφωνα με όσα υποστηρίζουν «σε 21 μέρες μπορεί οποιοσδήποτε να γίνει love-ready, soul-sexy and\njoyfully prepared» για να φέρει στη ζωή του το σύντροφο που ο ίδιος ονειρεύεται.\nΤι θέλεις να έλξεις; Αληθινή αγάπη; Έναν άνθρωπο να σε παίρνει αγκαλιά δίπλα στο\nαναμμένο τζάκι; Ερωτικές στιγμές που θα σε απογειώσουν και θα ανεβάσουν το επίπεδο\nτου σεξ ένα βήμα πιο ψηλά; Έναν άντρα που μαζί του θα γελάς και θα χαίρεσαι τη ζωή;\nΉ κάποιον με τον οποίο θα δημιουργήσεις οικογένεια; Τα καλά νέα, σύμφωνα με τους\nProut και Simpson, είναι ότι «αυτός ο άνθρωπος υπάρχει και είναι κάπου εκεί έξω,\nόχι μόνο στα σενάρια του κινηματογράφου. Το ξέρεις γιατί έχεις δει άλλους\nνα βρίσκουν τον έρωτα της ζωής τους. Πώς όμως θα τον βρεις κι εσύ;\nΟι περισσότεροι άνθρωποι έχουν βγει αμέτρητα μέτρια ραντεβού, έχουν γνωρίσει\nπολλούς συντρόφους που αργά ή γρήγορα αποδείχτηκαν λάθος… Φαντάσου όμως για\nμια στιγμή να τον έβρισκες, χωρίς όλες αυτές τις απογοητεύσεις!».\n«Μόλις βρεις τον Ένα και Μοναδικό», λένε οι δύο ειδικοί, «θα συμβούν\n3 καταπληκτικά πράγματα στη ζωή σου:\n«Θα ξαναβρεις την αίσθηση του πάθους και του σκοπού. Όλα θα έχουν βρει το νόημά τους».\nΟι Prout και Simpson λένε ότι γνωρίστηκαν μέσω Twitter το 2009 και σύντομα έκαναν ο ένας για\nχάρη του άλλου χιλιάδες χιλιόμετρα για να βρεθούν. Τι τους έδινε δύναμη; «Το άλμα πίστης»,\nόπως λένε: Πίστεψαν ότι είχαν βρει ο ένας στο πρόσωπο του άλλου τον άνθρωπό τους.\n«Θα ζήσεις την αγάπη χωρίς όρους, αυτή που σου επιτρέπει να είσαι ελεύθερος, χωρίς ‘‘φίλτρα’’\nκαι ‘‘ανασφάλειες’’ ανάμεσά σας, να είσαι αυτή που είσαι. Όταν έχεις βρει τον ιδανικό\nσύντροφο, τον αποδέχεσαι ακριβώς όπως είναι και το ίδιο συμβαίνει και από τις δύο πλευρές.\nΑυτή η εμπειρία ξεκινά με το να βρει κανείς την αγάπη μέσα του και να την καλλιεργήσει».\nΌταν κανείς βρει μέσα του την αγάπη, τότε μπορεί να βιώσει, σύμφωνα με τους δύο ειδικούς,\nανάπτυξη πνευματική, αλλά και σε κάθε επίπεδο της ύπαρξης. «Πολύ συχνά ακούμε τους άντρες να παραπονιούνται για το ότι οι γυναίκες τους γκρινιάζουν, ενώ οι γυναίκες ζητάνε από\nτους συντρόφους τους περισσότερο χρόνο. Εμείς ήμασταν πολύ σαφείς στο τι ζητούσαμε\nαπό τη σχέση μας πριν ακόμα γνωριστούμε και έτσι δεν έχουμε τέτοια προβλήματα.\nΑυτό από μόνο του μας έχει ανοίξει το δρόμο να εξελιχθούμε και πνευματικά: μάθαμε να εμπιστευόμαστε τη διαίσθησή μας, αυτό τον πολύτιμο εσωτερικό οδηγό που\nόλοι έχουμε, συνδεθήκαμε ο καθένας με τον εσωτερικό του εαυτό καλύτερα, ενώ το\nσεξ περνάει σε επόμενο επίπεδο!».\n«Στον εγκέφαλό μας», εξηγούν οι Prout και Simpson, «υπάρχει ένα τμήμα, το οποίο ονομάζεται δικτυωτό σύστημα ενεργοποίησης, το οποίο αρχίζει να ψάχνει στον κόσμο γύρω μας γι’ αυτό που έχουμε στο μυαλό μας. Το πρόβλημα είναι ότι αν στο μυαλό μας έχουμε δημιουργήσει μια πραγματικότητα γεμάτη με πεποιθήσεις όπως ‘‘δεν αξίζω’’ και ‘‘δεν θα βρω ποτέ τον ιδανικό σύντροφο’’, ή με κολλήματα σε σχέσεις που αφορούν το παρελθόν, τότε ακριβώς αυτά θα έλξουμε.\nΑυτό που κάνουν λάθος οι περισσότεροι άνθρωποι είναι ότι ψάχνουν\nκάποιον να γεμίσει τα δικά τους κενά…\nΑπό την έρευνά μας με εκατοντάδες άντρες και γυναίκες, ανακαλύψαμε ότι υπάρχουν\n4 κύριοι λόγοι για τους οποίους κάποιος δεν βρίσκει τον έρωτα της ζωής του: αναζητά σε\nκάποιον άλλο άνθρωπο (1) ασφάλεια, (2), επιβεβαίωση, (3) αποδοχή, ή (4) ολοκλήρωση.\nΑυτές είναι ασυνείδητες και εγγυημένες συνταγές αποτυχίας. Και τις επαναλαμβάνουμε\nχωρίς να το συνειδητοποιούμε και μάλιστα για ολόκληρα χρόνια… Αν ψάχνεις\nμια σχέση όντας ο ίδιος ελλειπής, θα έλξεις ακριβώς αυτό: μια ελλειπή σχέση».\nΓια να έλξουμε λοιπόν τον κατάλληλο σύντροφο, όπως λένε οι Prout και Simpson, χρειάζεται\nνα βάλουμε στον εγκέφαλό μας εικόνες οι οποίες αντιστοιχούν σε αυτό που θέλουμε να\nέλξουμε. Και για να μας προετοιμάσουν, μας δίνουν μια τεχνική βαθιάς χαλάρωσης, κατά τη\nδιάρκεια της οποίας συντονιζόμαστε με τη συχνότητα του ιδανικού μας Άλλου.\nΟ τρόπος είναι απλός, αλλά στοχεύει ακριβώς εκεί που ξεκινούν όλα: στο ασυνείδητό μας.\nΕκεί, με τη βοήθεια αυτού του διαλογισμού, θα αντικαταστήσουμε τις αρνητικές\nπεποιθήσεις («δεν αξίζω», «δεν θα βρω ποτέ τον άνθρωπό μου») που μας κάνουν να έλκουμε\nαταίριαστους με εμάς συντρόφους, με αυτό που πραγματικά αξίζουμε. Έτοιμοι; Πάμε!\nΦαντάσου ότι βρίσκεσαι στον κήπο της ψυχής σου. Είναι πλούσιος και νιώθεις σαν\nστο σπίτι σου. Έχει λιακάδα, νιώθεις τη ζέστη του ήλιου πάνω σου και μυρίζεις τα\nλουλούδια. Είσαι ξυπόλητη και πατάς πάνω στο μαλακό γρασίδι.\nΓύρω από τον κήπο υπάρχουν πανύψηλα καταπράσινα δέντρα, που συμβολίζουν διάφορες\nεκδοχές της ζωής σου και την ανάλογη σοφία που έχεις πάρει από καθεμία. Κάθεσαι κάτω από\nτο αγαπημένο σου δέντρο και περιστοιχίζεσαι από πανέμορφα ροζ, κίτρινα, και γαλάζια\nάνθη. Νιώθεις γαλήνη. Αυτός ο ιερός τόπος είναι ο κήπος της ψυχής σου\n, ο πιο αληθινός κήπος της καρδιάς σου.\nΌσο κάθεσαι παραδομένη και απόλυτα ασφαλής, βλέπεις μια φιγούρα στο βάθος.\nΣηκώνεσαι και την πλησιάζεις. Ξέρεις ποιος είναι και ανυπομονείς να τον συναντήσεις ξανά.\nΌσο πλησιάζεις βλέπεις ότι λάμπει από χαρά που σε ξαναβλέπει. Το βλέμμα σας\nσυναντιέται και αγκαλιάζεστε ζεστά. «Εσύ είσαι», λέτε και οι δύο, όσο\nγίνεστε ένα. Νιώθεις αγάπη και χαρά, νιώθεις σαν να επέστρεψες στο σπίτι.\nΗ αδελφή ψυχή σου σε πιάνει από το χέρι και σε οδηγεί στο δέντρο που καθόσουν\nπριν. «Αυτό είναι και το δικό μου αγαπημένο δέντρο», σου λέει.\n«Σε περίμενα. Τον γνωρίζω καλά τον κήπο της ψυχής σου».\nΟ σύντροφός σου απλώνει το χέρι του και αγγίζει στον κορμό του δέντρου μια μεγάλη, ασημί\nπόρτα που δεν είχες προσέξει προηγουμένως ότι βρισκόταν εκεί. Πάνω της βλέπεις σκαλισμένα\nαρχαία σύμβολα. Αναγνωρίζεις την υπογραφή και των δυο σας και αρχίζεις να θυμάσαι ότι\nβρίσκεστε στην αρχή ενός ταξιδιού το οποίο είχατε συμφωνήσει πριν από πολλές ζωές. «Όταν\nανοίξει η πόρτα αυτή», λέει ο σύντροφός σου, «θα δεις στην άλλη πλευρά\nόλα όσα πρόκειται να δημιουργήσουμε μαζί».\nΗ πόρτα αρχίζει να ανοίγει.\nΚοιτάζοντας πίσω από την πόρτα βλέπεις εικόνες από τη μελλοντική ζωή σου: γέννηση,\nθάνατος, γάμος, χαρά, δάκρυα, γέλια, επανένωση, πάθος, πόνος, ευλογία, αγάπη.\nΑυτές οι εικόνες έχεις την αίσθηση ότι όλα είναι καλά, ενώ η ουσία του συντρόφου\nσου έχει ήδη αρχίσει να παίρνει μορφή.\nΟ σύντροφός σου σε κοιτάζει στα μάτια και σου λέει: «Θυμήσου, όλα συμβαίνουν\nστην ώρα τους, σύμφωνα με το θεϊκό πλάνο. Θα σε δω σύντομα, αγάπη μου». Και\nέτσι αποχαιρετάτε προς το παρόν ο ένας τον άλλο.\nΚάνεις ένα βήμα πίσω ώστε να βρεθείς από την πλευρά της πόρτας που\nβρισκόσουν στην αρχή, στο Εδώ και Τώρα.\nΑνοίγεις τα μάτια σου, γεμάτη εμπιστοσύνη ότι ο ανώτερός σου εαυτός έχει ένα\nπλάνο ώστε μια μέρα να περπατήσεις κρατώντας το χέρι της αδελφής ψυχής σου. Μέχρι να\nξανασυναντηθείτε, θυμήσου πώς ένιωθες όταν σου κρατούσε το χέρι, όταν ήσασταν μαζί.\nΑυτή είναι μία από τις 30 ασκήσεις που δίνουν οι Prout και Simpson και οι οποίες,\nόπως υποστηρίζουν, θα έλξουν στη ζωή μας τον ιδανικό για εμάς σύντροφο. «Οι άνθρωποι που\nπαίρνουν στη ζωή αυτό που θέλουν είναι όσοι συντονίζονται με αυτό που θέλουν να έλξουν\n. Φαντάσου ότι είσαι πλήρης για να έλξεις μια σχέση πληρότητας», λένε. Στις 21 μέρες του προγράμματός τους μπορεί κανείς να μάθει ποιους ανθρώπους έλκουμε στη ζωή μας και γιατί, απαντήσεις στην ερώτηση «γιατί δεν έχει εμφανιστεί ακόμα ο Ένας και Μοναδικός», γιατί είναι σημαντικό όλοι οι άνθρωποι να πιστέψουν ότι τους αξίζει να γνωρίσουν την αληθινή αγάπη κ.λπ.


«Συναυλία από το 1ο και 3ο Στέκι Νεολαίας» - Δήμος Γαλατσίου\nΑρχικήΕνημέρωση«Συναυλία από το 1ο και 3ο Στέκι Νεολαίας»\n«Συναυλία από το 1ο και 3ο Στέκι Νεολαίας»\nΠολιτιστικό Καλοκαίρι 2010\nΤη συναυλία με τίτλο «Η μουσική δεν έχει σύνορα», παρουσίασαν το βράδυ της Τετάρτης 9 Ιουνίου στο 11ο Δημοτικό Σχολείο Γαλατσίου (Παπαφλέσσα & Κυμοθόης), οι μαθητές από το 1ο και 3ο Στέκι Νεολαίας στο πλαίσιο των καλοκαιρινών εκδηλώσεων που διοργανώνει ο Πολιτιστικός Οργανισμός.\nΟ Πρόεδρος του Πολιτιστικού Οργανισμού, κ. Κώστας Ζώμπος ευχαρίστησε τον κόσμο που έδωσε το «παρόν» στην εκδήλωση και τόνισε πως φέτος στόχος του Οργανισμού είναι να γεμίσουν οι πλατείες, τα πάρκα και τα σοκάκια από κόσμο που θα απολαύσει μοναδικές βραδιές καλλιτεχνικής δημιουργίας.\nΜετά το τέλος της συναυλίας ο κ. Ζώμπος απένειμε ενθύμια συμμετοχής στους εκκολαπτόμενους μουσικούς όπου έβγαλε μαζί τους και μαζί με τους δάσκαλους μουσικής κ. Σπύρο Παπαδάτο και κ. Δημήτρη Ζαφειρέλη μια αναμνηστική φωτογραφία.


Φωτιστικό δαπέδου Ω! Φωτιστικό δαπέδου για εξωτερικούς χώρους S White design Centro Design LLG για Linea Light Group | Επιλογή προϊόντος SDM\nΑρχική/Outdoor/φωτισμός/φωτιστικό δαπέδου/Φωτιστικό δαπέδου Ω! Φωτιστικό δαπέδου για εξωτερικούς χώρους S White design Centro Design LLG για Linea Light Group\nΣφαιρική λάμπα για εξωτερικούς χώρους, για φωτισμό κήπων ή πάρκων. Σχεδίαση φωτισμού εξοικονόμησης ενέργειας. Συμβατό με φως LED.\nCOD: llg070 κατηγορίες: φωτισμός, φωτιστικό δαπέδου, Outdoor Ετικέτα: φωτιστικό δαπέδου


ΒΑΣΗ ΖΕΥΓΟΣ - Roller Kappatos SA\nΙδανική για συσκευές μεγάλων διαστάσεων, ακόμα κι αυτές με πλάτος μεγαλύτερο από 70 cm!\nΕΥΚΟΛΗ ΜΕΤΑΚΙΝΗΣΗ:Σύστημα τροχών στο κάτω μέρος της βάσης, μετακινεί τις συσκευές προς τα εμπρός ή προς τα πίσω, με μια κίνηση! Πιέστε τις χειρολαβές προς τα έξω για να μετακινήσετε τη συσκευή στην επιθυμητή θέση. Αντίθετα, τραβήξτε τες προς τα μέσα για να κλειδώσουν οι τροχοί και να ακινητοποιήσετε τη συσκευή.\nΑΠΟΛΥΤΗ ΕΥΕΛΙΞΙΑ: Οι Βάσεις Ζεύγη της Roller αποτελούνται από 2 ξεχωριστά μέρη (ζεύγη) που μπορούν να τοποθετηθούν όσο μακρία χρειάζεται το ένα από το άλλο. Έτσι, μπορούν εύκολα να μετακινήσουν συσκευές μεγαλύτερων διαστάσεων, ακόμα κι αυτές με πλάτος μεγαλύτερο από 70 cm!\nΜΙΑ ΒΑΣΗ ΓΙΑ ΟΛΑ: Η Βάση Ζεύγος είναι διαθέσιμη σε λευκό και τύπου inox χρώμα. Επιλέξτε αυτή που σας ταιριάζει περισσότερο στο χώρο σας και το στυλ σας και μετακινήστε τις συσκευές σας πιο εύκολα από ποτέ! Μην ξεχνάτε, μπορεί να μετακινήσει συσκευές έως 300 κιλά!


3ος Chios Women Running. Στη Χίο τρέχουν οι γυναίκες - Natura\n3ος Chios Women Running. Στη Χίο τρέχουν οι γυναίκες\nΑναρτήθηκε στις: 10/03/2017 Κατηγορίες: Fitness, Life, Πρόσωπα\nΟ Μάρτης αυτή την φορά δεν θα φέρει μόνο την Άνοιξη, αλλά θα βάλει για τα καλά το τρέξιμο στην ζωή μας. Απ’ άκρη σε άκρη της χώρας θα διεξαχθούν αγώνες από τη Θράκη έως την Κρήτη. Πρώτος σταθμός μας, η Χίος και ο 3ος αγώνας Chios Women Running.\nΟ Μιχάλης Σημιριώτης, μέλος του Δ.Σ του Chios Running, μας εξηγεί ποιες είναι οι μεταβλητές που κάνουν το συγκριμένο αγώνα ξεχωριστό.\n3ος αγώνας Chios Women Running. …γιατί ο συγκεκριμένος αγώνας είναι μια ξεχωριστή εμπειρία;\n«Γιατί απευθύνεται μόνο σε γυναίκες, γιατί δεν είναι ανταγωνιστικός,ο εν λόγω αγώνας. Νικήτριες είναι όσες τερματίσουν. Να σημειώσω πως ο εν λόγω αγώνας ζωντανεύει το προσωπικό παραμύθι της κάθε αθλήτριας αφού έχει τη δυνατότητα τρέχοντας μέσα στα μεσαιωνικά δρομάκια του Κάστρου της Χίου, να μασήσει τη φυσική μαστίχα Χίου και θα μάθει τα πάντα για αυτήν.\nΟ μεγάλος και δροσερός Δημοτικός Κήπος, είναι μια περιοχή που συνδυάζει αρμονικά το παρόν με το παρελθόν του τόπου, η εκκίνηση και ο τερματισμός θα γίνει στην πλατεία Βουνακίου, όπου βρίσκονται τα διοικητικά κτίρια της Περιφερειακής Ενότητας Χίου και το Δημαρχείο, το Οθωμανικό τέμενος, που στεγάζει το Βυζαντινό Μουσείο Χίου κάνουν την διαδρομή ξεχωριστή. Επίσης, οι γυναίκες δρομείς θα τρέξουν στην οδό Απλωταριάς, όπου είναι η εμπορική ψυχή του νησιού, ενώ στη συνέχεια θα περάσουν από το νεοκλασικό γυμνάσιο της Χίου (πρώην Σχολή της Χίου, που λειτούργησε την περίοδο 1792-1822), και την επιβλητική νεοκλασική Βιβλιοθήκη Κοραή. Ακολούθως, πρόκειται να διασχίσουν το λιμάνι της Χίου από την μια άκρη στην άλλη και θα ακολουθήσουν πορεία προς το Κάστρο Χίου».\nΠοιο είναι το μήνυμα που στέλνει ένας γυναικείος αγώνας δρόμου;\nΗ παγκόσμια ημέρα της γυναίκας (διεθνής ημέρα των δικαιωμάτων των γυναικών) εορτάζεται στις 8 Μαρτίου κάθε έτους. Σήμερα, σε πολλές περιοχές του κόσμου, η ημέρα έχει γίνει απλώς μια ευκαιρία για τους άνδρες να εκφράσουν την αγάπη τους για τις γυναίκες. Στα πλαίσια των εορτασμών το Chiosrunning δημιουργεί έναν νέο, πρωτοποριακό και καινοτόμο θεσμό για την Χίο, διοργανώνοντας :\nΠερπάτημα ή τρέξιμο 5 χλμ, ΑΠΟΚΛΕΙΣΤΙΚΑ για γυναίκες στις 12/3/2017 στις 11:00 πμ\nΜε εκκίνηση και τερματισμό μπροστά από το Δημαρχείο Χίου.\nΚαι το Φετινό σύνθημα: Never give up»\nΓια να συμμετάσχει κάποια γυναίκα στον αγώνα θα πρέπει να έχει συμπληρώσει το 18ο έτος της ηλικίας της. Για μικρότερες ηλικίες επιτρέπεται με την σύμφωνη γνώμη των γονέων ή κηδεμόνων. Και να κάνει την εγγραφή της στο:http://www.chiosrunning.gr\nΠόσες γυναίκες θα λάβουν μέρος;\nΞεκινήσαμε την πρώτη χρονιά με 160 συμμετοχές, φθάσαμε τις 360, την 2η χρονιά και φέτος ευελπιστούμε να ξεπεράσουμε τις 500 συμμετοχές.\nΤέλος, ποιος είναι ο ορισμός που θα δίνατε στον 3ο αγώνα Chios women running\nΈγινε πλέον θεσμός στο γυναικείο πληθυσμό του νησιού μας και κάθε χρόνο όλο και περισσότερες συμμετέχουν στον αγώνα, αφενός για να μεταδώσουν και στις υπόλοιπες τα οφέλη του περπατήματος και του τζόκινγκ και αφετέρου για να προσφέρουν τα χρήματα της συμμετοχής τους στο Συμβουλευτικό κέντρο Γυναικών του Δήμου Χίου που παρέχει ΔΩΡΕΑΝ εξειδικευμένες υπηρεσίες.\nΜάρτιος 2017 και Run4Fun


Διαγωνισμός: 3 τυχερές-οι θα κερδίσουν από ένα σετ Panthenol Extra με κρέμα ματιών και gel καθαρισμού! - Xmas Life!\nΔιαγωνισμός: 3 τυχερές-οι θα κερδίσουν από ένα σετ Panthenol Extra με κρέμα ματιών και gel καθαρισμού!\n12 Δεκεμβρίου 2016, 11:39 12 Δεκεμβρίου 2016\nΤο πρόσωπο μας θέλει την προσοχή και την φροντίδα του. Αυτό όμως θα γίνει αποτελεσματικά μόνο με τα κατάλληλα προϊόντα. Γι’αυτό η Panthenol Extra το κάνει πραγματικότητα με την κρέμα ματιών και το gel καθαρισμού.\nΗ κρέμα ματιών Panthenol Extra Triple Defense, μια κρέμα με καινοτόμο σύνθεση, που καταπολεμά τα σημάδια του χρόνου και της κούρασης γύρω από τα μάτια. Προστατεύει και περιποιείται το δέρμα για βλέμμα λαμπερό και ξεκούραστο, ενώ περιέχει συστατικά που βοηθούν την επιδερμίδα να αποκτήσει όψη πιο νεανική και ανανεωμένη.\nΟ καθαρισμός του προσώπου είναι ο πιο σημαντικός παράγοντας για να αποκτήσει το δέρμα την λάμψη και την υγεία που χρειάζεται, γι’αυτό το gel καθαρισμού της Panthenol Extra είναι αυτό που θα σε βοηθήσει.\nΗ ήπια σύνθεση του Panthenol Extra Face Cleansing Gel με πανθενόλη, αλλαντοϊνη και χαμομήλι αποφράσσει τους πόρους, καθαρίζοντας την επιδερμίδα του προσώπου από ρύπους και μακιγιάζ. Ταυτόχρονα, δροσίζει και αναζωογονεί το δέρμα σας, χωρίς να το ξηραίνει.\n3 τυχερές-οι θα κερδίσουν από ένα σετ Panthenol Extra με κρέμα ματιών και gel καθαρισμού!\nPrevious ArticleΔείτε το εντυπωσιακά στολισμένο σπίτι στην ΚοζάνηNext ArticleΗ Toshiba με τη σειρά Canvio σας προσφέρει τα πιο πρακτικά Χριστουγεννιάτικα δώρα!\nΟ/Η Dimitra Partheniou λέει:\n23 Δεκεμβρίου 2016 στις 08:41\nΟ/Η Nikoletta A. λέει:\n23 Δεκεμβρίου 2016 στις 08:42


ΑΝΩΠΟΛΙΣ: Ιανουαρίου 2010\nΓΙΟΥΧΤΑΣ, ΤΑΧ. ΚΑΡΤΕΣ\nΏστε να στέκουν τα βουνά, κι ο Γιούχτας μεσ' στσ' Αρχάνες,\nως τοτεδά θα σ' αγαπώ και καϊρέτι κάμε.\nΑλέκος Καραβίτης, ΡΕΘΥΜΝΙΩΤΙΚΗ ΠΕΝΤΟΖΑΛΗ.\nODEON GA 1692\nΔυο ταχ. κάρτες του όρους Γιούχτας (νομός Ηρακλείου)\n2.- Με λανθασμένον τίτλο. Δεν είναι η Ίδη αλλά ο Γιούχτας.\nΕκδότης Fortzakis (Χανιά)\nΑναρτήθηκε από Ανωπολίτης στις 3:00 π.μ. Δεν υπάρχουν σχόλια:\nΕτικέτες ΓΙΟΥΧΤΑΣ, Postcards\nΠ. ΔΙΑΜΑΝΤΟΠΟΥΛΟΣ, ΦΩΤΟΓΡΑΦΙΑ ΚΑΙ ΚΑΡΤΕΣ\nΑυτή η φωτογραφία του Π. Διαμαντόπουλου είναι η πρώτη-πρώτη στο λεύκωμα του "Χρυσοστόμου" [= ΥΠΟΥΡΓΕΙΟ ΠΟΛΙΤΙΣΜΟΥ - ΦΙΛΟΛΟΓΙΚΟΣ ΣΥΛΛΟΓΟΣ ΧΑΝΙΩΝ "Ο ΧΡΥΣΟΣΤΟΜΟΣ": Η ΚΡΗΤΗ ΣΤΙΣ ΑΡΧΕΣ ΤΟΥ ΑΙΩΝΑ ΜΑΣ. (ΦΩΤΟΓΡΑΦΙΚΟ ΠΑΝΟΡΑΜΑ ΑΠΟ ΤΟ ΑΡΧΕΙΟ ΤΟΥ ΠΕΡΙΚΛΗ ΔΙΑΜΑΝΤΟΠΟΥΛΟΥ). ΑΘΗΝΑ 1988], σ. 27:\nΌμως το σχόλιο των επιμελητών:\nείναι έξω μια δεκαετία: Δεν είναι του 1908, αλλά πριν από το 1900.\nΗ φωτογραφία έχει κυκλοφορήσει σε ταχ. κάρτα από πολλούς Κρητικούς εκδότες. Εδώ είναι όσες εντόπισα στη συλλογή μου (με μια πρώτη έρευνα)\n1. Ταχυδρομημένη το 1899:\n2. Τρεις εκδόσεις ίδιου εκδότη:\nΕκδότης E.A. Cavaliero (Χανιά)\n3. Έκδοση του φωτογράφου Γ. Μαραγιάννη, Ηράκλειο:\nΕκδότης G. Maraghiannis #24 (Ηράκλειο)\nΕκδότης Theophanous (Χανιά)\nΕκδότης Socrates Madbak (Χανιά)\nΕκδότης Nicolas Perakis (Χανιά)\nΑναρτήθηκε από Ανωπολίτης στις 2:36 μ.μ. Δεν υπάρχουν σχόλια:\nΕτικέτες ΔΙΑΜΑΝΤΟΠΟΥΛΟΣ Π., ΦΩΤΟΓΡΑΦΙΑ, Postcards\nΜΑΝΟΥΣΟΣ ΚΟΥΝΔΟΥΡΟΣ ;\nΑπό τη συλλογή του φίλου Γιάννη Τζανή.\nΦωτογράφος Π. Διαμαντόπουλος, Χανιά.\nΝομίζω ότι ο εικονιζόμενος είναι ο Σφακιανός πολιτικός Μανούσος Κούνδουρος.\nΠρβ. τη φωτογραφία του από τον ίδιο φωτογράφο:\nΑπό το λεύκωμα του "Χρυσοστόμου" [= ΥΠΟΥΡΓΕΙΟ ΠΟΛΙΤΙΣΜΟΥ - ΦΙΛΟΛΟΓΙΚΟΣ ΣΥΛΛΟΓΟΣ ΧΑΝΙΩΝ "Ο ΧΡΥΣΟΣΤΟΜΟΣ": Η ΚΡΗΤΗ ΣΤΙΣ ΑΡΧΕΣ ΤΟΥ ΑΙΩΝΑ ΜΑΣ.(ΦΩΤΟΓΡΑΦΙΚΟ ΠΑΝΟΡΑΜΑ ΑΠΟ ΤΟ ΑΡΧΕΙΟ ΤΟΥ ΠΕΡΙΚΛΗ ΔΙΑΜΑΝΤΟΠΟΥΛΟΥ). ΑΘΗΝΑ 1988], σ. 244\nΑναρτήθηκε από Ανωπολίτης στις 1:43 π.μ. Δεν υπάρχουν σχόλια:\nΕτικέτες ΔΙΑΜΑΝΤΟΠΟΥΛΟΣ Π., ΚΟΥΝΔΟΥΡΟΣ, ΦΩΤΟΓΡΑΦΙΑ\nΚΡΗΤΙΚΗ ΜΟΥΣΙΚΗ - ΚΡΗΤΙΚΟΙ ΜΟΥΣΙΚΟΙ - 14\nΦωτογραφία του 1935.\nΑναρτήθηκε από Ανωπολίτης στις 3:47 μ.μ. Δεν υπάρχουν σχόλια:\nΕτικέτες ΚΡΗΤΙΚΗ ΜΟΥΣΙΚΗ, Postcards\nHAMZA RÜSTEM, ΦΩΤΟΓΡΑΦΟΣ ΗΡΑΚΛΕΙΟΥ\nΔιάδοχος του R. Behaeddin, και κατά μια εκδοχή γιος του.\nΛένα Τζεδάκη - Αποστολάκη: Οικογενειακά ονόματα Τουρκοκρητικών.\n[Εφημερίδα] Πατρίς. Κρήτης Ανθρωπογεωγραφία. Β' Μέρος, σελ. 190\nΦεύγοντας από το Ηράκλειο άνοιξε φωτογραφείο στη Σμύρνη,\nπου λειτουργεί μέχρι σήμερα από τους απογόνους του. Η ιστοσελίδα του φωτογραφείου εδώ.\nΚρητικές Φωτογραφίες του Hamza Roustem (από το Μουσείο του φωτογραφείου στη Σμύρνη)\nΣτην Σμύρνη εξέδιδε και ταχυδρομικές κάρτες.\nΕδώ είναι μια κάρτα (η πίσω πλευρά) που στάλθηκε στον φωτογράφο από την Πόλη.\nΑναρτήθηκε από Ανωπολίτης στις 12:36 π.μ. Δεν υπάρχουν σχόλια:\nΕτικέτες ΗΡΑΚΛΕΙΟΝ, ΦΩΤΟΓΡΑΦΙΑ, BEHAEDDIN, RUSTEM H., SMYRNE, Turkey\nΚΡΗΤΙΚΗ ΜΟΥΣΙΚΗ - ΚΡΗΤΙΚΟΙ ΜΟΥΣΙΚΟΙ - 13\nΛυράρης στη Φαιστό (1902)\nΑπό: Haris Yiakoumis - Isabelle Roy: La Grèce: La croisière des savants 1896-1912. Paris, Picard - Αθήνα, Μπάστας - Πλέσσας, 1998, σελ. 226,227\nΑπό: ΕΚΘΕΣΙΣ ΤΗΣ ΑΠΟΣΤΟΛΗΣ ΤΟΥ FAO ΔΙΑ ΤΗΝ ΕΛΛΑΔΑ. ΟΡΓΑΝΙΣΜΟΣ ΤΡΟΦΩΝ ΚΑΙ ΓΕΩΡΓΙΑΣ ΤΩΝ ΗΝΩΜΕΝΩΝ ΕΘΝΩΝ. Washington, D.C., U.S.A. Μάρτιος 1947.\nΑπό: Michael Llewellyn Smith: The Great Island. A Study of Crete. Allen Lane, Great Britain, 1965\nΡοδινός - Μπαξεβάνης\nΑπό: Υπουργείο Πολιτισμού-Υπουργείο Αιγαίου: Μουσικές στο Αιγαίο. 1987\nΛυράρης (αρχείο Samuel Baud-Bovy)\nΕτικέτες ΚΡΗΤΙΚΗ ΜΟΥΣΙΚΗ, ΡΟΔΙΝΟΣ ΑΝΔΡΕΑΣ, ΦΩΤΟΓΡΑΦΙΑ\nΣτο λεύκωμα του "Χρυσοστόμου"[= ΥΠΟΥΡΓΕΙΟ ΠΟΛΙΤΙΣΜΟΥ - ΦΙΛΟΛΟΓΙΚΟΣ ΣΥΛΛΟΓΟΣ ΧΑΝΙΩΝ "Ο ΧΡΥΣΟΣΤΟΜΟΣ": Η ΚΡΗΤΗ ΣΤΙΣ ΑΡΧΕΣ ΤΟΥ ΑΙΩΝΑ ΜΑΣ.(ΦΩΤΟΓΡΑΦΙΚΟ ΠΑΝΟΡΑΜΑ ΑΠΟ ΤΟ ΑΡΧΕΙΟ ΤΟΥ ΠΕΡΙΚΛΗ ΔΙΑΜΑΝΤΟΠΟΥΛΟΥ). ΑΘΗΝΑ 1988], σ. 288, υπάρχει η φωτογραφία αυτή του Π. Διαμαντόπουλου:\nμε υπότιτλο από τους επιμελητές της έκδοσης Σφακιανή κόρη.\nΣτο λεύκωμα του Λυκείου Ελληνίδων Χανίων [= ΖΩΗ ΜΗΤΣΟΤΑΚΗ: ΣΤΟ ΦΩΣ ΤΟΥ ΛΥΧΝΟΥ. ΛΥΚΕΙΟ ΕΛΛΗΝΙΔΩΝ ΧΑΝΙΩΝ. ΧΑΝΙΑ 1990], σ. 23, υπάρχει η ίδια φωτογραφία:\nΑλλά εδώ η συγγραφέας γράφει πως είναι η κόρη του φωτογράφου ντυμένη με Σφακιανή ενδυμασία.\nΕτικέτες ΔΙΑΜΑΝΤΟΠΟΥΛΟΣ Π., ΣΦΑΚΙΑ, ΦΩΤΟΓΡΑΦΙΑ\nΑΣΥΛΟ ΣΠΟΓΓΑΛΙΕΩΝ, ΚΡΗΤΙΚΗ ΚΑΡΤΑ\nΤο άσυλο των παραλυτικών σπογγαλιέων στα Χανιά και δύο θύματα του σκαφάνδρου σε καρτ-ποστάλ των αρχών του αιώνα. Τυπώθηκε στα πλαίσια του αγώνα που πραγματοποιούσε ο Κάρολος Φλέγελ σε διεθνές επίπεδο για την κατάργηση του σκαφάνδρου και για τη συλλογή των αναγκαίων για τη λειτουργία του ασύλου πόρων. Το κτίριο του ασύλου παραχωρήθηκε στην Εταιρεία για την Προστασία των Σπογγαλιέων, που ίδρυσε ο Φλέγελ, από την Κρητική Κυβέρνηση.\nΚυριάκος Κων. Χατζηδάκης: Η σπογγαλιεία στις Νότιες Σποράδες. 7 ΗΜΕΡΕΣ. Η Καθημερινή 13 Σεπτ. 1998, σ. 6. Διαθέσιμο εδώ.\nΑναρτήθηκε από Ανωπολίτης στις 11:31 π.μ. Δεν υπάρχουν σχόλια:\nΕτικέτες ΧΑΝΙΑ, Postcards\nΙΕΡΩΝΥΜΟΣ ΙΕΡΩΝΥΜΙΔΗΣ, ΚΑΡΤΕΣ ΚΑΙ ΦΩΤΟΓΡΑΦΙΕΣ\nΚάρτες και Φωτογραφίες του Αγωνιστή Ιερώνυμου Ιερωνυμίδη από τον Κρουσώνα Μαλεβυζίου Ηρακλείου.\nΕκδότης Behaeddin #170 (Ηράκλειο)\nΚυκλοφόρησε και σε μεγάλο μεγέθος (23,50 χ 18 εκ.)\nΜεταγενέστερη έκδοση του Αλικιώτη:\nΕκδότης N. Alikiotis #540 (Ηράκλειο)\nΚαι σε πολυθεματική κάρτα του Ζουρίδη:\nΕκδότης N. Zouridess #46 (Ηράκλειο)\nΟι Φωτογραφίες προέρχονται από το Αρχείο του Γεωργίου Κριτσωτάκη από τον Κρουσώνα. Το πρωτότυπο της πρώτης βρίσκεται στα χέρια ξαδέλφου του, ενώ από τη δεύτερη σώθηκε μόνο το σκληρό χαρτόνι με την επιγραφή του φωτογράφου. Ευχαριστώ τον φίλο Γιάννη Τζανή που φρόντισε να μου στείλει τα scans.\nΦωτογράφος Γ. Μαρκουλάκης, Ηράκλειο\nΦωτογράφος Γ. Μαραγιάννης, Ηράκλειο\nΑναρτήθηκε από Ανωπολίτης στις 12:16 μ.μ. Δεν υπάρχουν σχόλια:\nΕτικέτες ΙΕΡΩΝΥΜΙΔΗΣ Ι, ΜΑΡΑΓΙΑΝΝΗΣ, ΜΑΡΚΟΥΛΑΚΗΣ Γ., ΦΩΤΟΓΡΑΦΙΑ, BEHAEDDIN, Postcards\nΦωτογραφία του Ηρακλειώτη φωτογράφου Γ. Μαρκουλάκη\nΕικονίζονται καλόγεροι προφανώς κάποιου Κρητικού Μοναστηριού, αλλά δυστυχώς στην άλλη πλευρά δεν υπάρχουν γραμμένες πληροφορίες.\nΑναρτήθηκε από Ανωπολίτης στις 12:35 μ.μ. Δεν υπάρχουν σχόλια:\nΕτικέτες ΗΡΑΚΛΕΙΟΝ, ΜΑΡΚΟΥΛΑΚΗΣ Γ., ΦΩΤΟΓΡΑΦΙΑ\nΟ ΒΙΓΓΛΟΘΟΔΩΡΗΣ, Ο ΣΦΑΚΙΑΝΟΣ ΑΔΩΝΙΣ\nΣ΄ένα βραχύ βιογραφικό σημείωμα του Σφακιανού Θεοδώρου Βίγγλη [ΘΒ] \nΒίγλης Θεόδωρος. Λεβέντης από τη Σαμαριά, που όταν ερχόταν στα Χανιά τον καμάρωναν όλοι επειδή (πέραν της κορμοστασιάς του) τον ακολουθούσε στους δρόμους της πόλης σαν σκυλάκι, ένα εξημερωμένο μικρό αγρίμι.\nΤο ίδιο αγρίμι, έστειλε δώρο περίπου το 1955 στον τότε πρόεδρο των ΗΠΑ. Το ασυνήθιστο της δωρεάς, έγινε τότε παγκόσμιο θέμα συζήτησης.\nΟ λεβέντης κτηνοτρόφος, αναστάτωσε την κοινωνία των Χανίων και με άλλη αιτία: Ερωτεύθηκε μια νεαρή κι όμορφη γιατρό της πόλης, την οποία απήγαγε με τη βία, ενώ η κοπέλα περπατούσε αμέριμνη.\nΤο αυτοκίνητο του απαγωγέα έφτανε μόλις στη Μαλάξα, όταν η νεαρή κατόρθωσε να πηδήσει έξω. Δεν την κυνήγησαν, διότι τα αυτοκίνητα της Χωροφυλακής πλησίαζαν. \nΕκτός του ότι είναι ελλιπές, έχει δυστυχώς κι ανακρίβειες προσβλητικές για την μνήμη του Σφακιανού παλληκαριού (όχι πάντως εκ προθέσεως):\nΤο αγρίμι δεν το έστειλε ο ΘΒ στον Τρούμαν, αλλά ένας Σελινιώτης, ο Ευτύχης Πρωτοπαπαδάκης , που από τότε αποκλήθηκε "Τρούμαν". Ο ΘΒ ποτέ δεν θα "πρόδινε" μια φιλία έστω και μ' ένα ζώο και ποτέ δεν θα δώριζε (κι ειδικά στην Αμερική!) ένα αγαπημένο του αγρίμι! .\nΤο άλλο επεισόδιο με την απαγωγή είναι αληθινό.\nΤι αποσιωπά: O ΘΒ υπήρξε Καπετάνιος του ΕΛΑΣ με σημαντική αντιστασιακή δράση. Είχε τραυματιστεί και στην "Μάχη της Παναγιάς" στις 14-11-'44 .\nΔολοφονήθηκε άναντρα στις 13 - 11 - 1949. Γράφει η Αργυρώ Κοκοβλή:\n[Στα Ποριά] Το μιτάτο του Θοδωρή Βίγλη υγρό και μουχλιασμένο και στις γύρω πλαγιές δεν ακούγονται βελάσματα και κουδούνια. Μοιάζει ο τόπος να πενθεί για τον νοικοκύρη του που μπαμπέσικα τον δολοφόνησαν πριν από λίγους μήνες έξω από το χωριό Λάκκοι \nΌπως συμβαίνει με όλα τα παλληκάρια μας, τον βρίσκουμε κι αυτόν στο νεότερο Κρητικό δημοτικό τραγούδι. Έχω καταγράψει δυο τραγούδια με κυρίαρχο πρόσωπο την μάνα του .\nΑπόψε επέρνου ποταμούς κι επάτουνα γιοφύρια \nκι από λαγκάδι ανάσερνα  κι απ' το έρημο Φαράγγι \nκι εγροίκουνα τη Βίγγλαινα π' έκλαιγε τον υγιό τζη:\n- Γιε μου καημένε Θοδωρή..........\nΣτο άλλο, είναι πλεγμένα ένα ριζίτικο με μια ρίμα, ποιήματα του περίφημου λαϊκού ποιητή Ποποδοσήφη (Σήφη Ποποδάκη) από τον Άγιο Ιωάννη Σφακίων.\nΤο ριζίτικο είναι:\nΟύλες οι μάνες χαίρουνται κι ούλες καλή καρδιά 'χουν, \nμόνο του Βιγγλοθοδωρή η γι-εδική ντου μάνα\nκλαίει απαρηγόρητα και λέει των υγιώ τζη:\n- Γιώργη μου πλιο μικρότερε, Γιάννη μου πλιο μεγάλε,\nΛακκιώτες να σκοτώνετε, U-U-', U-'U\nκι αν βρείτε και U-'U-\nΛακκιώτες, αλλά βεβαίως όχι συλλήβδην! Αναφέρει συγκεκριμένα ποιούς. Στη θέση όμως των επωνύμων έβαλα τις βραχείες (U) και μακρές (-) μετρικές συλλαβές τους. Ο λόγος είναι ότι δεν θέλω να αναξέσω εμφυλιοπολεμικές πληγές που ακόμα αιμορραγούν, δεδομένου μάλιστα ότι δεν γίνεται η δημοσίευση σε επιστημονικό περιοδικό με περιορισμένο αναγνωστικό κοινό (ειδικούς μελετητές), αλλά σε ιστοσελίδα προσβάσιμη από όλον τον κόσμο.\nΚι η ρίμα :\nΠάνω στ΄Αγούζι, στα Ποριά, τό 'κανε το λημέρι\nκι εκειά το πέρνα ο Θοδωρής ούλο το καλοκαίρι.\nΠένθος το πήραν οι Σφακιανοί σ' ούλη την επαρχία,\nσκοτώσανε το Θοδωρή, πού 'χε μεγάλη αξία.\nΤο Θοδωρή σκοτώσανε τον ήρωα τση Κρήτης,\nκι επήγανε κι εκάψανε τ' αφέντη του το σπίτι .\nΕφτά Λακκιώτες λείπουνε μέσα από την Κοινότη,\nκαι τσι εφτά σκοτώσανε στου Θοδωρή τη νιότη.\nΚαι τα δυο μαζύ:\nΟύλες οι μάνες χαίρουνται κι ούλες καλή καρδιά 'χου,\nμόνο του Βιγγλοθοδωρή,\nΜόνο του Βιγγλοθοδωρή η γι-εδική ντου μάνα,\n- Γιώργη μου πλιο μικρότερε,\nΤο Θοδωρή σκοτώσανε τον ήρωα τση Κρήτης\nκι επήγανε κι εκάψανε τ' αφέντη του το σπίτι.\nΛακκιώτες να σκοτώνετε,\nΟι μεν κοντυλιές (ένας στίχος κι ένα ημιστίχιο του επομένου) τραγουδιούνται με ριζίτικο σκοπό, τα δε δίστιχα της ρίμας με τον σκοπό του Τραγουδιού του Δασκαλογιάννη. Υπάρχει κι άλλο τραγούδι από την Ανώπολη όμοιας "τεχνοτροπίας", που θα το δούμε κάποια άλλη φορά.\nΤελειώνοντας την φτωχή αυτή αναφορά στον Σφακιανό σταυραετό, έχω να πω πως παρέλειψα διάφορες προφορικές διηγήσεις που έχω ακούσει σχετικές με τη ζωή και τη δράση του. Ελπίζω μια μέρα να βρεθεί κάποιος να γράψει την βιογραφία του λεπτομερώς. Δυστυχώς, έχουμε κατακλυστεί από μια πλημμυρίδα άλλων βιογραφιών, προσώπων μέτριων έως ασήμαντων!\n1. Η σωστή γραφή του επωνύμου είναι Βίγγλης όχι Βίγλης. Δες και την υπογραφή του ίδιου του ΘΒ, από αφιέρωση σε φωτογραφία του αναρτημένη εδώ\n2. Πάρις Κελαϊδής: Εγκυκλοπαίδεια των Σφακίων. Αθήνα 2007, σ. 51\n3. Δες: Αντώνης Γ. Πλυμάκης: Το αγρίμι της Κρήτης. Χανιά 2001, σελ. 201-6. Ευχαριστώ τον φίλο Ευτύχη Τζιρτζιλάκη που μου τις έστειλε σε scans.\n4. Πρέπει να ομολογήσω ότι το επεισόδιό αυτό με τον "Τρούμαν" μου προξένησε αλγεινή εντύπωση. Πως αλήθεια, με τι καρδιά, αποχωρίστηκε το περήφανο αγρίμι, που προσωπικά δεν θα το έδινα για κανένα μα κανένα λόγο. Το αγρίμι δεν έζησε πολύ στη σκλαβιά, πέθανε από το μαράζι του. Ίσως κάποιος να αντιτείνει ότι έκαμε μια "θυσία" για εθνικούς λόγους... Σιγά μην έγινε κι Αγαμέμνονας με το αγρίμι Ιφιγένεια !!\n5. Δες την Έκθεση Επιχειρήσεως της 12ης και 14ης Νοεμβρίου, δημοσιευμένη στο: Λευτέρης Ι. Ηλιάκης: Η Αντίσταση στο Ν. Χανίων. Χανιά 2001, σελ. 267.\nΤο άλλο βιβλίο του (Ο εμφύλιος πόλεμος στην Κρήτη, Χανιά 2002) δεν το έχω πρόχειρο, για να κάνω παραπομπές.\n6. Το απόσπασμα είναι από το βιβλίο:\nΑντώνης Πλυμάκης: Κούμοι - Μιτάτα και Βοσκοί στα Λευκά Όρη και Ψηλορείτη. Χανιά 2008, σ. 398. Ο συγγραφέας κάνει εκτενή αναφορά στο μιτάτο των Βίγγληδων στα Ποριά, με φωτογραφικό υλικό και παράθεση αποσπασμάτων από διάφορα δημοσιεύματα (σελ. 395-399). Στο υπό έκδοση βιβλίο του για τη Σαμαριά πιθανόν να έχει σημαντικό υλικό για τον ΘΒ.\n7. Πληροφορητής των τραγουδιών: Παύλος Χρήστου Κριαράς, Ανώπολη.\n8. Ο στίχος είναι ελαφρά παραλλαγή στίχου παλιότερου τραγουδιού:\nΑπόψ' επέρνουν ποταμούς και διάβαινα γεφύρια\n9. Το ημιστίχιο, από στίχο άλλου ριζίτικου:\nΑπό λαγκάδι ανάσερνα κι ήμουνε κουρασμένος\n10. Φαράγγι εννοείται το Φαράγγι της Σαμαριάς.\n11. Παραλλαγή του στίχου του γνωστού τραγουδιού για τη Ρόδο:\nΟύλες οι χώρες χαίρουνται κι ούλες καλή καρδιά 'χουν\n12. Μια παραλλαγή της βρήκα σε μια ιστοσελίδα αφιερωμένη στο Ριζίτικο Τραγούδι, εδώ. Είναι το Π #38 :\nΠΑΝΩ ΣΤΑ ΑΓΟΥΖΙ ΣΤΑ ΠΟΡΙΑ ΤΟ ΧΤΙΖΕΙ ΤΟ ΛΗΜΕΡΙ\nΕΚΕΙΑ ΤΗ ΒΓΑΝΕΙ Ο ΘΟΔΩΡΗΣ ΧΕΙΜΩΝΑ ΚΑΛΟΚΑΙΡΙ\nΤΟ ΘΟΔΩΡΗ ΣΚΟΤΩΣΑΝΕ ΧΩΡΙΣ ΚΑΜΙΑ ΑΙΤΙΑ\nΠΟΥ ΤΟΝ ΕΚΛΑΨΑΝΕ ΠΟΛΛΟΙ Σ΄ΟΥΛΗ ΤΗΝ ΕΠΑΡΧΙΑ\nΛΑΚΚΙΩΤΕΣ ΤΟΝ ΣΚΟΤΩΣΑΝΕ…\n13. Μάλλον εννοεί το μιτάτο, που πράγματι το κάψανε γιατί φιλοξενούσε αντάρτες.\nΒιογραφία του ΘΒ\nΑναρτήθηκε από Ανωπολίτης στις 12:51 μ.μ. Δεν υπάρχουν σχόλια:\nΕτικέτες ΒΙΓΓΛΗΣ Θ., ΣΑΜΑΡΙΑ\nΚΡΗΤΙΚΗ ΜΟΥΣΙΚΗ - ΚΡΗΤΙΚΟΙ ΜΟΥΣΙΚΟΙ - 12\nΚΡΗΤΙΚΗ ΜΟΥΣΙΚΗ - ΚΡΗΤΙΚΟΙ ΜΟΥΣΙΚΟΙ - 11


Με Σεμέδο στη Λιβαδειά | Η Εφημερίδα των Συντακτών\nΟ Πορτογάλος επέστρεψε μετά από τρεις μήνες στην αποστολή και ετοιμάζεται να επανεμφανιστεί στον σημερινό (17.00, Cosmote Sport) πρώτο αγώνα του Κυπέλλου με τον Λεβαδειακό.\nΑποδείχθηκε σωστή η αποκωδικοποίηση των σκέψεων και των κινήσεων που έκανε τις τελευταίες ημέρες ο Πέδρο Μαρτίνς σχετικά με την περίπτωση του Ρούμπεν Σεμέδο. Ο Πορτογάλος κεντρικός μπακ, σταδιακά, αφού πρώτα επανήλθε στου Ρέντη και κατόπιν άρχισε να προπονείται με την υπόλοιπη ομάδα, ήταν δεδομένο ότι κάποια στιγμή θα επιστρέψει και στην αγωνιστική δράση, αφού αποτελεί περιουσιακό στοιχείο της ΠΑΕ.\nΗ στιγμή αυτή φαίνεται ότι πλησιάζει, καθώς μετά από τρεις ολόκληρους μήνες συμπεριελήφθη στην αποστολή του Ολυμπιακού για τη σημερινή (17.00, Cosmote Sport) πρώτη, εκτός έδρας, αναμέτρηση της φάσης των «16», με τον Λεβαδειακό. Μαζί του και οκτώ παίκτες από τη Β’ ομάδα. Ταυτόχρονα, οι περισσότεροι από τους ταλαιπωρημένους βασικούς έμειναν στην Αθήνα.\nΟ Μαρτίνς πήρε μαζί του τους Βατσλίκ, Λαλά, Ρέαμπτσουκ, Σισέ, Μπα, Εμβιλά, Παπασταθόπουλο, Αγκιμπού Καμαρά, Μαντί Καμαρά, Μασούρα, Βαλμπουενά, Γκάρι Ροντρίγκες και Ελ Αραμπί. Την ενδεκάδα θα την επιλέξει από τους: Κρίστινσον, Τζολάκη, Καραργύρη, Ανδρούτσο, Νίκολιτς, Μπαγκαλιάνη, Σεμέδο, Μάρκοβιτς, Αποστολόπουλο, Κίτσο, Σουρλή, Κωστή, Ξενιτίδη, Κούντε, Μπουχαλάκη, Ονιεκούρου, Λόπες, Μαρίνο, Βρουσάι, A. Μπα, Τικίνιο.\nΕννοείται πως στην 11άδα αναμένεται να ξεκινήσουν οι περισσότεροι από τους πιο έμπειρους (όχι όλοι), οι οποίοι θα πλαισιωθούν, είτε από το ξεκίνημα είτε στην πορεία, από κάποιους νεαρούς. Εκτός από την ειδική περίπτωση Σεμέδο, θέλει να έχουν πρωταγωνιστικό ρόλο οι Λόπες, Βρουσάι, Ανδρούτσος, να ξαναβρεί ρυθμό ο Κούντε που προέρχεται από τραυματισμό και να υπάρχει η ασπίδα των Μπουχαλάκη, Τικίνιο, Ονιεκούρου. Στόχος είναι ένα αποτέλεσμα που δεν θα αφήνει κανέναν ανοικτό λογαριασμό για τη ρεβάνς του «Γ. Καραϊσκάκης».\nΣτο μεταξύ στην Αθήνα βρίσκεται ο ατζέντης του Γιουσέφ Ελ Αραμπί και ήδη έχουν γίνει προκαταρκτικές επαφές για την επέκταση του συμβολαίου του Μαροκινού σκόρερ, το οποίο λήγει το καλοκαίρι. Η επιθυμία να συνεχίσουν να πορεύονται μαζί είναι κοινή, πλην όμως όλα θα κριθούν και από τα οικονομικά δεδομένα, αλλά και από τη διάρκεια του συμβολαίου, η οποία κατά πάσα πιθανότητα θα είναι διετής.\nΤέλος, οι αιφνιδιαστικές εξελίξεις που έχει προκαλέσει σε όλο τον κόσμο η εμφάνιση της μετάλλαξης «Ομικρον» δεν αποκλείεται να σταθούν εμπόδιο στην παρουσία φιλάθλων στις εξέδρες για το ματς του Ολυμπιακού στην έδρα της Αντβέρπ για την 6η και τελευταία αγωνιστική (9/12) των ομίλων του Europa League. Κι αυτό γιατί η επιδημιολογική κατάσταση στο Βέλγιο είναι δύσκολη και υπάρχει εκτίμηση για απόφαση διεξαγωγής αγώνων κεκλεισμένων των θυρών. Ηδη έχει τεθεί σενάριο για ένα προσωρινό lockdown στα γήπεδα ώστε να περιοριστεί η διασπορά του Covid στην κοινότητα. Οι αρχές της χώρας αποφάσισαν μάλιστα την αναβολή του αγώνα ποδηλασίας για το Cyclo-cross World Cup, που ήταν προγραμματισμένη για τις 13 Δεκεμβρίου στην πόλη της Αμβέρσας, ενώ χτες απαγορεύτηκε η είσοδος φιλάθλων σε κλειστούς χώρους για άγνωστο χρονικό διάστημα.


Προς αστυνομία Λάρισας... εμπιστευτικό, Αλλοπρόσαλλες ασυναρτησίες | BLOKO\nΑρχική / Ανήλικοι / Αστυνομία / Βιασμός / Γραφείο Τύπου / ΣΩΜΑΤΑ ΑΣΦΑΛΕΙΑΣ / featured / Προς αστυνομία Λάρισας... εμπιστευτικό, Αλλοπρόσαλλες ασυναρτησίες\nΠρος αστυνομία Λάρισας... εμπιστευτικό, Αλλοπρόσαλλες ασυναρτησίες\n9/02/2016 03:58:00 μ.μ. Ανήλικοι , Αστυνομία , Βιασμός , Γραφείο Τύπου , ΣΩΜΑΤΑ ΑΣΦΑΛΕΙΑΣ , featured Edit\nΑδυνατούμε ως συντακτική ομάδα του bloko.gr να κατανοήσουμε το πνεύμα και την αντίληψη σας σχετικά με την ωφέλιμη επικοινωνιακή διαχείριση ενός θέματος.\nΓια να γίνουμε πιο συγκεκριμένοι. Κάνατε ως εντεταλμένη αστυνομική αρχή παρουσίαση για το κύκλωμα που έβαζε με drone κινητά και ναρκωτικά στις φυλακές. Ε και; Μήπως δεν θα ξαναμπούν; Εκτός και αν είστε τόσο σίγουροι, ότι με τις συλλήψεις που κάνατε, θα τερματιστεί ως αλυσιτελές πλέον το επαχθές εμπόριο του λευκού θανάτου.\nΤην ίδια ώρα, αγνοήσατε επιδεικτικά μια υπόθεση που από χθες απασχολεί το πανελλήνιο. Δεν ζήτησε και φανταζόμαστε ούτε θα απαιτούσε κάποιος από εσάς, να διασύρετε ένα πλασματάκι που κατακρεουργήθηκε ψυχικά και σωματικά από όψεις θηρίων. Θα περιμέναμε όμως για κοινωφελείς λόγους να βάζατε δίπλα σας ένα παιδοψυχολόγο, ο οποίος θα έκανε ακτινογραφία της ανατριχιαστικής υπόθεσης και να απευθύνει παραινέσεις σε παιδιά και γονείς για το τι θα πρέπει να προσέχουν.\nΕσείς, αντί αυτού, επιλέξατε κοντόθωρα και στενόμυαλα, εθελοτυφλώντας για την ουσία του κοινωνικού έργου, αξίας και ενδιαφέροντος, να μας πείτε για το drone και τα ναρκωτικά στις φυλακές. Μπράβο σας. Ανακαλύψατε την Αμερική και πριν από αυτήν την πυρίτιδα. Αλλιώς, απορία ψάλτου βηξ.


5G Τεχνολογία πανδημίας και 5G Coronavirus Antenna Conspiracy Theory (COVID-19) - ΡΥΘΜΙΣΕΙΣ ΘΕΑΤΟΣ\nΠάνω από όλα τα μεγάλα φυσικά φαινόμενα ή γεγονότα που επηρεάζουν την ανθρωπότητα, εμφανίζονται φωνές αγάπης θεωρίες συνωμοσίας si ψευδαισθήματα. Πολλοί πιστεύουν ότι τα καταστροφικά καιρικά φαινόμενα στις ΗΠΑ και την Ευρώπη προκαλούνται από τη Ρωσία, που γνωρίζει «από αξιόπιστες πηγές» ότι έχει την τεχνολογία να αλλάξει το κλίμα σε παγκόσμιο επίπεδο. Ακόμη και οι μεγάλοι σεισμοί δεν αφήνονται στη φύση. Αυτά οφείλονται σε πυρηνικά ή πυρηνικά πειράματα σε μεγάλο βάθος, σύμφωνα με το μυαλό ορισμένων ανθρώπων.\nΗ πανδημία που προκαλείται από το νέο κορωναϊό (Covid-19) είναι ένα θέμα για όλα τα χείλη τους πρώτους μήνες του 2020.\nΣτο μυαλό κάποιων, αυτό το coronavirus τι μπορεί να παράγει o σοβαρή αναπνευστική ασθένεια (Πνευμονία), δεν υπάρχει. Τα προβλήματα υγείας που οδήγησαν σε αυτό το διάστημα 30.880 θανάτους παγκοσμίως, προκαλούνται πραγματικά από Τεχνολογία 5G. Θα βρείτε τέτοιες δηλώσεις στα κοινωνικά δίκτυα και τις σκοτεινές ιστοσελίδες, οι οποίες δεν έχουν επιστημονικό χαρακτήρα στη βάση.\n"Το 5G γεμίζει το χώρο με δεκάδες χιλιάδες δορυφόρους που οδηγούν σε παγκόσμια ηλεκτρομαγνητική ρύπανση σε νέα επίπεδα, και αυτό αντιπροσωπεύει γενοκτονία κατά της ανθρωπότητας"\n"Αυτό το covid19 δεν είναι ένας ιός είναι ένα πείραμα 5G που βρίσκεται στην πλανητική κλίμακα στον λεγόμενο πολιτισμένο κόσμο και αυτό λέγεται από αρκετές εκατοντάδες ειδικούς που προσελκύουν την προσοχή του κόσμου "\n"Αλλά αυτός ο ιός υπάρχει και προκαλείται από το 5G ANTENELE !!! Για όσους δεν το γνωρίζουν, τα κύματα 5G προκαλούν μια μετάλλαξη DNA (DNA) ταυτόχρονα, ειδικά για να καταστρέψουν το ανοσοποιητικό σύστημα του σώματος!"\n"Η τεχνολογία 5G είναι ένα όπλο!"\nΜια θέση τουλάχιστον ψευδής, εκ των οποίων εκτός από το γεγονός ότι "Η τεχνολογία 5G είναι ένα όπλο«Καταλαβαίνω ότι πρέπει να βάλω το κόκκινο λάχανο μου να είναι« ασφαλές », ότι οι επιχειρηματίες, οι διασημότητες, οι βασιλιάδες και οι βασίλισσες δεν έχουν επαφή με τους ανθρώπους, αλλά κάποιοι χάκερ ήρθε και τους έβαλε coronavirus στον ορό ADRENOCHROME (?!?), και ο «θετικισμός» είναι η κύρια αιτία εξασθένησης του ανοσοποιητικού συστήματος. WOA!\nΜπορεί η τεχνολογία 5G να προκαλέσει πανδημία ή μπορεί να είναι κοροναϊό;\nΦυσικά όχι. Η τεχνολογία 5G δεν προκαλεί κορωναϊούς ούτε Οι κεραίες 5G δεν σκοτώνουν τους ανθρώπους και άλλες μορφές ζωής μέσα στην εμβέλειά τους.\nΌπως 3G και 4G LTE, το νέο 5G ασύρματη τεχνολογία χρησιμοποιεί ραδιοφωνικές μεταδόσεις, χρησιμοποιώντας ένα ακίνδυνο μέρος του ηλεκτρομαγνητικού φάσματος. Οι ισχυρισμοί ότι τα κύματα 5G προκαλούν μεταλλάξεις DNA είναι εντελώς αβάσιμα και όποιος εγκαινιάζει τέτοια κείμενα δεν κατέχει τις βασικές έννοιες της τεχνολογίας. 5G ή νουκλεϊκό οξύ DNA.\nΘα βρείτε στα κοινωνικά δίκτυα, πολλοί ισχυρίζονται ότι αυτά τα ραδιοκύματα είναι στην πραγματικότητα ακτινοβολία. Λοιπόν, δεν είναι όλες οι ακτινοβολίες απειλητικές για τη ζωή. Χωρίς κάποια «ακτινοβολία» η ζωή στη γη δεν θα ήταν δυνατή. Ωστόσο, ο όρος "ακτινοβολία" θεωρείται ως κάτι αρνητικό, επιβλαβές, το οποίο πρέπει να αποφύγουμε.\nΕπειδή το ραδιοκύμα είναι μη ιονισμένο και δεν διεγείρει τα ηλεκτρόνια, το κάνει δεν μπορεί να προκαλέσει αλλαγές στα επίπεδα του DNA ή των κοροναϊών ή άλλη ασθένεια. Καταναλώντας πολλή βιταμίνη C si κόκκινο λάχανο Για να προστατεύσετε τον εαυτό σας από την "ακτινοβολία 5G", αυτή δεν είναι μια συνταγή που συνιστούμε, καθώς ο χρήστης θα παροτρύνει την παραπάνω συλλογή. Αυτή η "συνταγή" είναι πραγματικά διασκεδαστική.\nΟι πραγματικοί κίνδυνοι δεν αντιπροσωπεύονται από ασύρματες τεχνολογίες 3G, 4G ή 5G. Οι πραγματικοί κίνδυνοι είναι "ψεύτικα νέα" (ψεύτικες ειδήσεις) και τις αποκαλούμενες "θεωρίες συνωμοσίας" που ξεκίνησαν στο διαδικτυακό περιβάλλον από προσωπικότητες και δημόσιες προσωπικότητες που γνωρίζουν πολύ καλά την τέχνη της χειραγώγησης και ξέρω πώς να παράγετε ένα "ιό συγκλονιστικό", ικανό να εξαπλωθεί.\nΜια ψεύτικη είδηση με τίτλους που επηρεάζουν συναισθηματικά το κοινό θα έχει πολύ μεγαλύτερο αντίκτυπο από ένα άρθρο ή καλά τεκμηριωμένα νέα. Peak, οι τελευταίοι θα θεωρούνται ύποπτες από τους λάτρεις της "θεωρίας συνωμοσίας".\n5G Coronavirus Covid-19 5G τεχνολογία Θεωρία συνωμοσίας\nπεριέργεια • ζωή • καθαρό Surfing • Note • αξιοσημείωτος


Η Κλουζ θέλει τον Μάρα | Onsports.gr\nhome ΠοδόσφαιροSuper LeagueΗ Κλουζ θέλει τον Μάρα Κοινοποιήστε\nΗ Κλουζ θέλει τον Μάρα\tΣυντάκτης: Χαρίλαος Λάμπρου\nΔημοσίευση: Τρίτη, 24 Μαίου 2011 15.48\nΟ Μπογκντάν Μάρα βρίσκεται στο προσκήνιο για την Κλουζ, η οποία θέλει να τον επανεντάξει στο ρόστερ της.\tΌπως αναφέρουν ρουμανικά δημοσιεύματα, ο 33χρονος μεσοεπιθετικός βρίσκεται στο στόχαστρο της πρώην ομάδας του, με την οποία ήδη έχει γίνει μια πρώτη επαφή, χωρίς ωστόσο να υπάρξει κάποια σημαντική εξέλιξη. Μάλιστα, ο Μάρα με δηλώσεις του αναφέρθηκε στο ζήτημα, ενώ αποκάλυψε ότι έχει προτάσεις τόσο από την Ελλάδα, όσο και από τη Ρωσία.\n«Αυτή την στιγμή δεν υπάρχει κάποιο πρόβλημα , αφού δε δεσμεύομαι με συμβόλαιο. Θα αναλύσω τις προτάσεις που έχω από την Ρωσία και από την Ελλάδα και σύντομα θα ξεκαθαρίσει η κατάσταση» είπε χαρακτηριστικά ο Ρουμάνος άσος.\tΚατηγορία: Super League


Όσο πιο βόρεια τόσο πιο μεγάλα τα μάτια των ανθρώπων - La Vita è Bella\nΤα μεγάλα μάτια είναι χαρακτηριστικό των κατοίκων στα βόρεια κλίματα. Το ίδιο και οι μεγάλοι εγκέφαλοι, λένε οι επιστήμονες. Αιτία, οι μακρύτεροι χειμώνες και οι λίγες ώρες φωτός.\nΤο συμπέρασμα βγαίνει από έρευνα ειδικών του Πανεπιστημίου της Οξφόρδης που συνέκριναν το μέγεθος των ματιών και των εγκεφάλων σε 80 κρανία από 12 χώρες – ανάμεσα σε αυτές η Αγγλία, η Κένυα, η Αυστραλία, η Μικρονησία και οι σκανδιναβικές χώρες. Οι επιστήμονες διαπίστωσαν ότι όσο ανεβαίνουν προς τα βόρεια τόσο μεγαλύτερα είναι τα μάτια των κατοίκων.\nΣύμφωνα με τα αποτέλεσμα της έρευνας, που δημοσιεύθηκαν στην επιθεώρηση «Biology Letters», οι μεγαλύτεροι εγκέφαλοι προέρχονται από τη Σκανδιναβία και οι μικρότεροι από τη Μικρονησία. Αντίστοιχα και τα μάτια.\nΣε βιολογικούς χρόνους, η εξέλιξη αυτή συνέβη σχετικά πρόσφατα: «Μόλις τα τελευταία 10.000 χρόνια κατοικούν σύγχρονοι άνθρωποι σε όλα τα πλάτη μέχρι τον Αρκτικό Κύκλο», τονίζει ο Ντάνμπαρ. «Γι’ αυτό θεωρούμε ότι η προσαρμογή στο περιβάλλον συνέβη μέσα σε αυτό το χρονικό διάστημα».\nΤο ενδιαφέρον είναι πως αντίστοιχα δεδομένα έχουν εντοπιστεί στα πουλιά και στα πρωτεύοντα θηλαστικά. Στα υψηλά γεωγραφικά πλάτη, τα είδη των πτηνών που κελαηδούν πολύ νωρίς την αυγή έχουν μεγαλύτερα μάτια από όσα κελαηδούν αργότερα με το φως της ημέρας. Το ίδιο συμβαίνει και με τα θηλαστικά που κοιμούνται την ημέρα, σε αντίθεση με αυτά που κοιμούνται το βράδυ.\nPrevious Post Αυτές είναι βουτιές!\nNext Post Τα μυστικά όσων δεν αρρωσταίνουν


4 σημάδια που δείχνουν ότι αγαπάτε τον/ην σύντροφό σας - Με Υγεία\nΓι' αυτό αποφασίσαμε να μοιραστούμε μαζί σας ορισμένα σημάδια που δείχνουν ότι αγαπάτε τον/ην σύντροφό σας.\nΑγαπάτε τον/ην σύντροφό σας; Κάποια πράγματα στη ζωή είναι σημαντικά για όλους τους ανθρώπους, όπως το ν’ αγαπούν και ν’ αγαπιούνται. Ακόμη και αν περνάτε κάποιες οικονομικές ή προσωπικές δυσκολίες, αν έχετε αγάπη, θα αισθανθείτε καλύτερα. Όμως, ίσως διερωτάστε αν πραγματικά αγαπάτε τον/ην σύντροφό σας.\nΣε αυτό το άρθρο, θα ανακαλύψετε τέσσερα σημάδια που δείχνουν αν πραγματικά αγαπάτε τον/ην σύντροφό σας ή αν πρόκειται για ένα απλό πάθος. Αντιμετωπίστε τους φόβους σας και ανακαλύψτε την αλήθεια για τα αισθήματά σας.\nΑγαπάτε τον/ην σύντροφό σας; Αν δεν αισθάνεστε όπως εκείνος/η;\nΑρχικά, είναι σημαντικό να αποδεχθείτε τα αισθήματά σας και να μην κοροϊδεύετε τον εαυτό σας. Αυτός είναι ο μόνος τρόπος για να μπορέσετε να δείτε μέσα σας και ν’ ανακαλύψετε αν έχετε αισθήματα για τον/ην σύντροφό σας.\nΓι’ αυτό, το πρώτο βήμα είναι να αποδεχθείτε την πιθανότητα πως ίσως δεν είστε ερωτευμένοι/ες. Η αποδοχή της πιθανότητας της λήξης μιας σχέσης είναι κάτι γενναίο.\nΚανείς δεν είναι ένοχος επειδή δεν ερωτεύτηκε. Αν και ο/η σύντροφος ίσως θέλει περισσότερα, δε μπορείτε να πιέσετε τον εαυτό σας να αισθανθεί πράγματα.\nΤο να διστάζετε δεν είναι κακό. Επιπλέον, να θυμάστε ότι θα υπάρξουν στιγμές όπου θα νιώθετε απόσταση και οι δύο. Ωστόσο, αυτό δε σημαίνει πως θα τελειώσει η σχέση σας.\nΜην αισθάνεστε ενοχές επειδή αναλύετε τα πράγματα και κάνετε μια ενδοσκόπηση για τα αισθήματά σας. Καλώς ή κακώς, το σημαντικό είναι να αποδεχθείτε την πραγματικότητα για το πώς αισθάνεστε και να μην κοροϊδεύετε τον εαυτό σας. Πάρτε όσο χρόνο χρειάζεστε.\nΑς ρίξουμε τώρα μια ματιά στα τέσσερα σημάδια που δείχνουν αν πραγματικά αγαπάτε το άτομο που είναι δίπλα σας ή αν έχετε αμφιβολίες.\nΔείτε επίσης: Έξι τρόποι για να συνδεθείτε με το άλλο σας μισό\nΤέσσερα σημάδια που δείχνουν ότι αγαπάτε τον/ην σύντροφό σας\n1. Ανησυχείτε γι’ αυτόν/ην και για το αν είναι καλά\nΌταν η ευτυχία και η ευεξία κάποιου άλλου ατόμου μπαίνει στις σκέψεις σας, τότε σίγουρα έχετε δυνατά αισθήματα για τον/ην σύντροφό σας.\nΜια ξεκάθαρη ένδειξη πως αγαπάτε τον/ην σύντροφό σας είναι ότι ανησυχείτε γι’ αυτόν/ην και για το αν είναι καλά. Οι σκέψεις συνδέουν, έλκουν, προκαλούν, και τρέφουν την επιθυμία σας να βρίσκεστε με τον/ην σύντροφό σας και να βεβαιωθείτε ότι είναι καλά. Ένα καθαρό σημάδι πως αγαπάτε τον/ην σύντροφό σας είναι ότι θέλετε να περνάτε χρόνο μαζί.\nΑν, αντ’ αυτών, σκέφτεστε συνέχεια κάποιο άλλο πρόσωπο ή θυμάστε πρώην συντρόφους, είναι πιθανό να μη νιώθετε πλέον το ίδιο για τον/ην σύντροφό σας. Αυτό συμβαίνει σταδιακά συνήθως, γι’ αυτό είναι καλή ιδέα να προσέχετε τη συμπεριφορά και τις σκέψεις σας.\n2. Ο/η σύντροφός σας, σας εμψυχώνει\nΟ/η σύντροφός σας θα σας βοηθά πάντα να δίνετε στον κόσμο την καλύτερη εκδοχή σας.\nΌταν αγαπάτε κάποιον/α, δείχνετε τον πραγματικό σας εαυτό, χωρίς να κρύβετε μέρη της προσωπικότητάς σας. Αυτό σημαίνει ότι ο/η σύντροφός σας θα πρέπει να σας αγαπά γι’ αυτό που είστε.\nΗ αγάπη κάνει τους ανθρώπους να θέλουν να γίνονται καλύτεροι και να εξελίσσονται. Η αγάπη σάς δίνει ενέργεια κάθε μέρα.\nΗ επιθυμία να κάνετε μαζί καινούργια πράγματα, να διακοσμείτε μαζί το σπίτι, να πάτε για φαγητό στο αγαπημένο σας εστιατόριο, ή να ταξιδεύετε μαζί, είναι όλα σημάδια πως αγαπάτε τον/ην σύντροφό σας.\nΔιαβάστε και αυτό το άρθρο: Σημάδια της ψυχολογικής βίας στο σώμα: μάθετε ποια είναι\n3. Δεν υπάρχουν ανασφάλειες ή ζήλια\nΔε θα πρέπει να αμφιβάλλετε για τα αισθήματα ή τις πράξεις του/ης συντρόφου σας. Υπό αυτή την έννοια, η ζήλια μπορεί να έχει καταστροφικές επιπτώσεις στη σχέση.\nΗ ζήλια αναδεικνύει βασικά την έλλειψη πίστης και εμπιστοσύνης. Όταν εμπιστεύεστε τον/ην σύντροφό σας και υπάρχει αληθινός σεβασμός, δε νιώθετε την ανάγκη να τον/ην κατασκοπεύσετε ούτε να ελέγχετε τα κοινωνικά δίκτυα που χρησιμοποιεί, το τηλέφωνό του/ης, τις τσέπες, ή τα ρούχα του/ης.\nΑν αμφισβητείτε τα παραπάνω τότε είναι θέμα χρόνου να πιστέψετε ότι ο σύντροφός σας σας απατά. Αυτό θα οδηγήσει επίσης σε αρνητικές σκέψεις οι οποίες θα βλάψουν τη σχέση σας.\nΈνα άτομο που αποφασίζει ν’ αγαπήσει θα πρέπει να το κάνει άνευ όρων, να εκθέτει τον εαυτό του στην πιθανότητα να πληγωθεί, και να μην κάνει τον/ην σύντροφο που βρίσκεται τώρα στη ζωή του να πληρώσει για τον πόνο που προκάλεσαν άλλοι στο παρελθόν.\n4. Δε χρειάζεται να ρωτάτε τον/ην σύντροφό σας αν σας αγαπά\nΌταν αγαπάτε πραγματικά το άλλο σας μισό, δε χρειάζεται να ρωτάτε πώς αισθάνεται για εσάς. Αφήνεστε χάρη σε όλα τα καλά πράγματα και βοηθάτε τον/ην σύντροφό σας στις δύσκολες στιγμές ή όταν αισθάνεστε ότι το χρειάζεται.\nΠαρότι ο χρόνος κυλάει γρήγορα όταν είστε μαζί, μπορείτε να είστε και χώρια, καθώς δεν εξαρτάστε ο ένας από τον άλλον. Η σχέση σας βασίζεται στην εμπιστοσύνη, την υπομονή, την καλοσύνη, και τον σεβασμό. Οποιεσδήποτε διαφωνίες απλώς κάνουν πιο δυνατή τη σχέση.\nΑυτά είναι τα σημάδια της αληθινής αγάπης σε μια σχέση.\nΌταν έχετε κυρίαρχο σύντροφο, η ουσία της γυναίκας αρχίζει να μεταμορφώνεται. Αυτή πρέπει να αφήσει τα σημαντικά στη ζωή της για να διατηρήσει μια ...


Γιατί ἡττήθησαν οἱ Ρωμαῖοι στην Γερμανία; ~ ΦΙΛΟΛΟΓΟΣ ΕΡΜΗΣ\nΓιατί ἡττήθησαν οἱ Ρωμαῖοι στην Γερμανία;\nΕπέκτασις και εμβάθυνσις και προτροπή σε δραστηριότητα για το κεφάλαιο\nΗ εποχή του Αυγούστου (27 π.Χ.-14 μ.Χ.)\nΑπό τις πρώτες περιοχές που ο Αύγουστος προσάρτησε στο ρωμαϊκό κράτος ήταν η Αίγυπτος. Την κατέλαβε, αφού συνέτριψε τον Αντώνιο στο Άκτιο. Με προσωπικές εκστρατείες υπέταξε πολεμικούς λαούς στην περιοχή των Άλπεων και ολοκλήρωσε την κατάκτηση της Ισπανίας, επεκτείνοντας τα δυτικά όρια του κράτους μέχρι τον Ατλαντικό.\nΠρος βορρά κατέλαβε εδάφη που αντιστοιχούν στις σημερινές περιοχές της Β. Βουλγαρίας, της Αυστρίας μέχρι και τη Ν. Γερμανία. Σύνορα του κράτους έγιναν τότε ο Δούναβης και ο Ρήνος. Για μικρό διάστημα επεκτάθηκαν οι κατακτήσεις μέχρι τον Έλβα ποταμό· οι επαναστάσεις όμως και η αντίσταση των γερμανικών φυλών οδήγησαν τον Οκταβιανό στην απόφαση να ορίσει ως σύνορο το Ρήνο.\nΓια τις ήττες του Αυγούστου στην Γερμανία ο Σουητώνιος (Σουητώνιος, Ο αποθεωμένος Αύγουστος, XXIII. μετ. Ν. Πετρόχειλος, ΜΙΕΤ.) γράφει:\n«Υπέστη δύο σοβαρές και ταπεινωτικές ήττες, και τις δύο στη Γερμανία. ... Όταν του αναγγέλθηκε η είδηση, έδωσε διαταγή να λειτουργήσουν στην πόλη νυχτερινές φρουρές, και τούτο για να μην αρχίσουν τυχόν ταραχές, ενώ παράλληλα επιμήκυνε τη θητεία των στρατιωτικών διοικητών των επαρχιών, αποβλέποντας στο να συγκρατήσει τους συμμάχους με ανθρώπους διοικητικά έμπειρους, οι οποίοι είχαν κιόλας κάποια γνωριμία και φιλική επαφή μαζί τους. Υποσχέθηκε επίσης, αν η κατάσταση του ρωμαϊκού κράτους μεταβάλλονταν προς το καλύτερο να αφιερώσει τους Μεγάλους Αγώνες στον Αριστο και Μέγιστο Δία, πράγμα που είχε γίνει στον κιμβρικό και στον μαρσικό πόλεμο. Λένε ακόμα ότι ήταν τόσο πολύ στενοχωρημένος, ώστε για πολλούς μήνες δεν έκοψε ούτε τα γένια ούτε τα μαλλιά του, και πολλές φορές χτυπούσε το κεφάλι του στις πόρτες ουρλιάζοντας: «Κοϊντίλιε Βάρε, δώσε μου πίσω τις λεγεώνες μου!». Και διατήρησε κάθε χρόνο την ημέρα εκείνη ως ημέρα πένθους και θρήνου.»\n1. Οι Ρωμαίοι επί Αυγούστου ήσαν κύριοι όλου σχεδόν του τότε γνωστού κόσμου – orbis terrarum το Ρωμαϊκόν κράτος. Ουδείς λαός τον οποίον προσέβαλον, ηδυνήθη ν’ αντισταθή εις αυτούς, των Πάρθων ίσως εξαιρουμένων\n2. Και η πολύ ολίγον κατοικουμένη Γερμανία αντέστη δια των έτι αγροίκων και αμορφώτων λαών της. Ο Ρήνος και ο Δούναβης έμειναν τα όριά των. Προσπάθειαι να προχωρήσουν απέτυχον. – Δύναται τις πολύ να θαυμάση, που κείται η αιτία.\nΒ. ΤΙ ΕΜΠΟΔΙΣΕ ΤΟΥΣ ΡΩΜΑΙΟΥΣ\n1. Η ποιότης του τόπου\n1.1 Η ποιότης του εδάφους.\nα) Μεγάλα, πυκνά, αδιάσχιστα δάση άνευ οδών\nβ) Μεγάλοι, βαθείς και ορμητικοί ποταμοί άνευ γεφυρών. – Αλλά το να κατασκευάζουν δρόμους απήτει πολλά έξοδα και χρόνον\nγ) Έλη. Οι Γερμανοί ήσαν εις ταύτα συνηθισμένοι κατά τας εκστρατείας, οι Ρωμαίοι όχι.\n1.2 Η ποιότης του κλίματος.\nα) Υγρόν, δριμύ, ψυχρόν, ομιχλώδες, εν ώ απεναντίας το της Ιταλίας πολύ διάφορον.\nβ) Εντεύθεν μικρά ή ουδεμία γεωργία, ολίγα μέσα προς τροφήν. Ο προσβάλλων εχθρός ώφειλεν να φέρη μεθ’ εαυτού πάντα τα αναγκαία. Εν τη Γερμανία δεν ηδύνατο ο πόλεμος να τρέφη τον πόλεμον\n2. Οι κάτοικοι αυτής\nα) Σώματα μεγάλα και ισχυρά.\nΟ Ρωμαίος ήτο μικρός και αδύνατος, τρέμων και εις την θέαν των γιγάντων εκείνων. – Οι εν ταις μάχαις ολολυγμοί\nβ) Σκληραγωγία και έξις εις το να υποφέρουν παντός είδους κόπους, προερχομένους εκ του κλίματος και του εδάφους, εκ της ενασχολήσεως εις το κυνήγιον και εις τον πόλεμον, εκ της απλότητος των αναγκαίων προς την ζωήν μέσων. – Οι Ρωμαίοι απεναντίας τότε είχον γίνει μαλθακοί\nγ) Αγάπη της ελευθερίας.\nΗ ελευθερία το μέγιστον αγαθών των Γερμανών. Το αίσθημα της ελευθερίας παρά τοις Ρωμαίοις από των χρόνων των Καισάρων είχεν εξηφανισθή.\nδ) Γενναιότης και καταφρόνησις του θανάτου.\nΤιμωρία των δειλών. Αυταί αι γυναίκες προέτρεπον εις τον αγώνα, και αυταί ηγωνίζοντο. Αγάπη του πολέμου, αν και έλειπεν εισέτι η τέχνη του πολεμείν. Ωφελίμως επενήργει το έθιμον του να μάχωνται φίλοι και γνωστοί πλησίον αλλήλων. Τούτο ηρέθιζεν την άμιλλαν. Νέοι Γερμανοί υπηρέτησαν εις τα ρωμαϊκά στρατεύματα, εκεί έμαθον, επέστρεψαν και εδίδαξαν πάλιν ό,τι έμαθον. – Και η αγάπη του πολεμείν παρά τοις Ρωμαίοις είχεν εκλίπει. Ούτοι ηγωνίζοντο, όπως δούλοι εργάζονται υπέρ των δεσποτών των.\nε) Αφοσίωσις εις την πατρικήν των γλώσσαν και τα ήθη των\nΟι Ρωμαίοι εις τους κατακτωμένους λαούς εισήγον ρωμαϊκήν γλώσσαν και ήθη, ρωμαϊκούς νόμους και δικαστήρια. Οι Γερμανοί είδον πως απέβη τούτο εις τους γείτονάς των τους Γάλλους.\nστ) Η επιρροή των ιερέων\nΟύτω δύναται να εξηγηθή, ότι ο Δούναβης κι ο Ρήνος επί πολύν καιρόν έμειναν τα σύνορα και ότι αι προσπάθειαι του να προχωρήσουν είτε εματαιώθησαν είτε είχον μόνον συνεπείας ολιγοχρονίους


Μίνα Παπανικολάου: Παρουσίαση του τρίπτυχου ΠΙΝΑΚΟΘΗΚΗ ΤΩΝ ΜΥΘΩΝ\nΠαρουσίαση του τρίπτυχου ΠΙΝΑΚΟΘΗΚΗ ΤΩΝ ΜΥΘΩΝ\nΠαρουσίαση του ΤΡΙΠΤΥΧΟΥ της ΠΙΝΑΚΟΘΗΚΗΣ ΤΩΝ ΜΥΘΩΝ\n«Οι Μούσες γεννήθηκαν στην Πιερία, βορειοανατολικά και όχι μακριά από την κορυφή του Ολύμπου. Γι’ αυτό λέγονται Πιερίδες αλλά και Ολυμπιάδες: «[…] κει που απλώνεται η θεσπέσια Πιερία, / ο τόπος των Μουσών, η σεπτή πλαγιά του Ολύμπου» (Ευρ., Βάκχες 409-410).\nΖούσαν στον Όλυμπο, τραγουδώντας και χορεύοντας κοντά στον πατέρα τους, τον Δία, που χαιρόταν να τις ακούει. Εδώ, όπου τραγούδησαν μετά τη νίκη των Ολυμπίων επί των Τιτάνων ένα τραγούδι που θεωρείται το αρχαιότερο άσμα τους, μαρτυρείται και η αρχαιότερη λατρεία τους. Γι’ αυτό και ο βασιλιάς Αρχέλαος θα καθιερώσει στο Δίον δραματικούς αγώνες προς τιμήν του Δία και των Μουσών (Διόδωρος Σικελιώτης 17.16.3-4), ενώ είναι στενά δεμένες με τη λατρεία του Διόνυσου και του Ορφέα.»\nΑυτά και άλλα πολλά λένε οι ιστορικές καταγραφές. Αποτέλεσε πρόκληση για μένα μια άλλη οπτική, αυτή της πνευματικής συγγένειας.\nΔύο είναι οι γονεϊκές σχέσεις που αναπτύσουμε στη ζωή μας. Με τους βιολογικούς μας γονείς και τη γη μας. Για τους πρώτους είναι δεδομένη η στενή σχέση, οι δεσμοί αγάπης, η ισόβια φροντίδα, η αφοσίωση.\nΜε την πατρίδα επίσης, η σχέση δεν είναι μονομερής. Η γη μας τρέφει, μας διατηρεί ζωντανούς, μας επιτρέπει να ανθίζουμε κυριολεκτικά και μεταφορικά, μας δημιουργεί προϋποθέσεις ανάπτυξης ή όχι.\nΟ δικός μας τόπος, η Πιερία, δεν είναι ένας τόπος που απλά προσφέρει όλα τα παραπάνω. Είναι κάτι παραπάνω. Πέρα από όσα η ιστορία έχει καταγράψει για τους 12 Θεούς, τις 9 Μούσες, τον Αλέξανδρο, τον Αρχέλαο, τον Ορφέα κλπ. Και το καταλαβαίνει κανείς εάν μείνει βουβός για λίγο, ανηφορίζοντας κάποια πλαγιά του Ολύμπου. Ο άνεμος ξεγλιστρά μέσα απ΄τα αιωνόβια δέντρα, την πέτρα, το νερό, μεταφέροντας αρχαίους ψιθύρους, ύμνους και μύθους. Αρκεί να στήσεις αυτί και να ακούσεις. Δεν είναι τυχαίο που οι αρχαιολογικοί χώροι έχουν μια σιωπηλή μουσικότητα, μια αντανάκλαση χωροχρονικής διασύνδεσης.\nΠάντα πίστευα στη μνήμη του νερού. Στην, μέσα απ΄το χρόνο, διαιώνιση της ιστορίας και του μύθου. Η Ευτέρπη, η Ερατώ, η Πολύμνια, η Κλειώ,οι εννέα Πιερίδες Μούσες, επωμίστηκαν ακριβώς αυτή τη διαιώνιση του μέσου, μέσω της έμπνευσης δηλαδή, του ομιλούντος ύδατος, τα θυμιάματα των τεχνών. Κι είναι ακόμα πιο μοναδικός ο τρόπος αυτός διότι αρκεί να αφεθείς και να αφιερωθείς. Καμιά άλλη απαίτηση δεν υπάρχει. Οικειοθελώς να αναζητάς τη σχέση σου με τον κόσμο γύρω σου, εκφράζοντας την ύπαρξή σου με όποιον τρόπο θεωρείς πρόσφορο. Κι έπειτα ... να ανθίζεις.\nΓια μένα είναι ένας φόρος τιμής κι ευγνωμοσύνης για τον τόπο που με ανάθρεψε. Με στίχο και λέξεις διαλεγμένες ώστε να χαρακτηρίζουν κατά το δυνατόν το κάθε ένα πρόσωπο που απεικονίζεται, ζητώ να μπουν στο υποσυνείδητο των παιδιών οι Μύθοι του τόπου μας. Κι όσο περνούν τα χρόνια, τόσο περισσότερο η ευγνωμοσύνη θεριεύει κι ούτε που έχω άλλο να σκεφτώ παρά πως σε ετούτη τη γη των θεών και των ανθρώπων, σ΄αυτό το χρυσό τάσι και το άγιο δισκοπότηρο, στην Πιερία της Μακεδονίας, της Ελλάδας, μόνο εδώ οι ρίζες μου μπορούν να τραφούν και να απλώσουν. Πουθενά αλλού στον κόσμο.\nΕυχαριστώ τους συνδημιουργούς Χαράλαμπο Ναβροζίδη-μουσικοσυνθέτη και Καλλιτεχνικό Διευθυντή του Δημοτικού Ωδείου Κατερίνης και τη Χρύσα Μπαρζόκα-ζωγράφο, για την αγαστή συνεργασία.\nΕτικέτες ΠΑΙΔΙΚΟ ΒΙΒΛΙΟ ΠΙΝΑΚΟΘΗΚΗ ΤΩΝ ΜΥΘΩΝ\nποιήματα του κάμπου\nΛεωνίδας Μαριδάκης, «Βάρκα στο σπίτι» (στίχοι: Μάνος Ελευθερίου), εκδ. Μετρονόμος, 2018


Μιχάλης Χριστοδούλου: Ο travel bee του μήνα! – Beezdom\nΤο πιο τρελό που έπαθα σε ταξίδι μου!\nΜέσω του λογαριασμού του στο Instagram, σε ταξιδεύει σε όλη την Κύπρο.\nΠαρουσιάζει μαγευτικά τοπία που δεν ξέραμε από την χώρα μας.\nΣου δίνει χρήσιμες πληροφορίες για διάφορους προορισμούς μέσα από το προφίλ του στο Instagram.\nΟνοµατεπώνυµο: Μιχάλης Χριστοδούλου\nFind him at…: Facebook: thecypriottraveler Instagram: thecypriottraveler\nΙδιότητα/επάγγελµα: Δημοσιογράφος/Content Creator/PR\nΧώρα που ονειρεύονται να ταξιδέψουν: Ισλανδία / Ιαπωνία\nΧώρα που ονειρεύομαι να ταξιδέψω και τα κατάφερα: Σκωτία, Highlands, λίμνη του Λόχνες. Η ομορφότερη χώρα του κόσμου!\nΤο αγαπημένο μου ταξίδι ήταν… Λίβανος-Βηρυτός. Κάτι μαγικό νιώθω όποτε πάω!\nΗ αγαπημένη χώρα που επισκέφθηκα μέχρι στιγμής… Λίβανος!\nΗ χώρα που επισκέφθηκα και με απογοήτευσε… Καμία! Αν είναι δυνατόν…\nΗ χώρα που υποτιμούσα και με εξέπληξε ευχάριστα… Τσεχία\nΗ χώρα που θα επισκεπτόμουν ξανά… Νορβηγία και φυσικά Λίβανος 😊\nΗ χώρα με το καλύτερο φαγητό… Ιταλία\nΤο πιο περίεργο φαγητό που δοκίμασα σε χώρα… Αποφεύγω τα περίεργα αν και ωραίο φαγητό έφαγα όσο περίεργο κι αν φανεί στη Σλοβακία και Ουγγαρία.\nΤο πιο WOW αξιοθέατο που είδα (και που): To Sheikh Zayed Grand Mosque Center στο Abu Dhabi και η πρώτη μου φορά στον Παρθενώνα στην Αθήνα!\nΗ χώρα με τα πιο WOW φυσικά τοπία… Είναι πολλά αλλά δεν θα ξεχάσω ποτέ τα highlands στη Σκωτία.\nΗ χώρα με τους πιο ευγενικούς ανθρώπους… Δεν έχω ξεχωρίσει κάποια.\nΗ χώρα με τους πιο αγενείς ανθρώπους… Δεν είχα τέτοια εμπειρία.\nΗ χώρα που προτείνω για ταξίδι με ταίρι… Τσεχία\nΗ χώρα που προτείνω για ταξίδι με φίλους… Ελλάδα / Ισπανία / Πολωνία\nΗ χώρα που είχε την πιο ακριβή ζωή… Νορβηγία/Δανία\nΗ χώρα που είχε την πιο φθηνή ζωή… Σλοβακία\nΈνα περιστατικό που χαράχθηκε στη μνήμη μου από κάποιο ταξίδι… Roadtrip στη Σκωτία. Όλα φαίνονταν τόσο οργανωμένα αλλά κάπου το χάσαμε! Ήταν πολλά αλλά δεν θα ξεχάσω ποτέ τον αγώνα ταχύτητας μέσα στα Ηighlands για να μην χάσουμε το αεροπλάνο επιστροφής στο Κάρντιφ! Και μισή ώρα πριν το αεροδρόμιο υπήρχαν οδικά έργα! Αυτό! Η παρέα ξέρει 😊\nΤο πιο παράξενο που έκανα σε ταξίδι ήταν… Σαφάρι στην έρημο του Abu Dhabi. Να ανέβω σε τελεφερίκ ενώ έχω υψοφοβία! Εφιαλτική εμπειρία για μένα! 😊\nTravel obsession… (μια εμμονή όταν ταξιδεύεις) Να δοκιμάζω ντόπια γλυκά!\nΤι δεν λείπει ποτέ από την τσάντα μου όταν ταξιδεύω… Τσίχλες και καραμέλες!\nΟργανωμένα ή ανοργάνωτα; Ανοργάνωτα!\nΜε φίλους ή σχέση; Δεν έχω πρόβλημα, φτάνει να ταξιδέψω 😊\nSolo travelling? Σκεφτόμουν να το κάνω αλλά με πρόλαβε η πανδημία! Μου αρέσει σαν ιδέα!\nΤο πιο ωραίο αναμνηστικό που πήρες από χώρα είναι…. η κάθε εικόνα, εμπειρία και στιγμή στο μυαλό μου! Αγαπώ τις φωτογραφίες! Βαριέμαι τα αναμνηστικά. Σε μία μετακόμιση μπήκαν σε κούτες και είναι ακόμη εκεί!\nΑγαπημένο ταξιδιωτικό άρθρο στο Beezdom…. “Ταξίδι στις 5 πιο εντυπωσιακές βιβλιοθήκες του κόσμου!“, της Κυριακής Χριστοδούλου.\nΑγαπημένο travelling instragram acount… @condenasttraveller\nΕνημερώνομαι για ταξίδια από… Από οπουδήποτε μπορώ! Κυρίως διαδίκτυο.\nΑγαπημένο travel quote… I got 99 problems, traveling is not one of them…\n1. Στοκχόλμη, Σουηδία – Χριστούγεννα 2019\n“Like a Christmas fairytale”\nα. Ήταν το τελευταίο μου ταξίδι πριν το ξέσπασμα της πανδημίας και το θυμάμαι με νοσταλγία.\nβ. Λάτρεψα το ιστορικό κέντρο της παλιάς πόλης της Στοκχόλμης, την Gamla Stan, είναι βγαλμένη από παραμύθι. Από τις ωραιότερες θεωρώ της Ευρώπης.\nγ. Η φωτογραφία βγήκε στους μείον 7 βαθμούς Κελσίου εντελώς αυθόρμητα, έτρεμα από το κρύο αλλά δεν με ένοιαζε καθόλου!\n2. Μπρατισλάβα, Σλοβακία – Ιούνιος 2019.\n“Laughing in Slovakia”\nα. Δεν έχω ξαναγελάσει τόσο πολύ στη ζωή μου. Η φωτογραφία στην περίφημη μπλε εκκλησία της Αγίας Ελισάβετ όπου δεν φανταζόμουν τις μας περίμενε! Πόσο γέλιο!\nβ. Wine Safari στα Μικρά Καρπάθια της Σλοβακίας. Από τις ωραιότερες εμπειρίες, τις πιο αστείες!\nγ. Η απίθανη παρέα! Κρατάω κάθε στιγμή από αυτό το ταξίδι!\n3. Βουδαπέστη, Ουγγαρία – 21 Αυγούστου 2014.\nα. Η τελευταία μας μέρα μετά από ένα μοναδικό δεκαήμερο στη Βουδαπέστη για 2η φορά. Ανήμερα των εορτασμών της ανεξαρτησίας της Ουγγαρίας. Πυροτεχνήματα στο Δούναβη για πάνω από μια ώρα!\nβ. Ο γάμος του καλύτερου μου φίλου, εγώ κουμπάρος σε ένα πλοίο στο Δούναβη. Μαγική εμπειρία! Δεν ξέραμε τίποτα, όλα ήταν έκπληξη.\nγ. Η Βουδαπέστη είναι ίσως η ωραιότερη πόλη της Ευρώπης. Αρχοντική! Ανυπομονώ να ξαναπάω!\nΕυχαριστώ πολύ τον Μιχάλη για την συνεργασία του!\nΠΡΟΟΡΙΣΜΟΙ, TRAVELBEEZ, TRAVELLER, ΤΑΞΙΔΙΑ, ΑΓΑΠΗΜΕΝΑ, ΔΙΑΚΟΠΕΣ, TRAVELBEEOFTHEMONTH, ΔΙΑΣΚΕΔΑΣΗ, ΦΥΣΗ, ΑΝΑΜΝΗΣΕΙΣ, BEES, ΕΜΠΕΙΡΙΕΣ, ΤΟΠΙΑ, ΣΥΝΕΝΤΕΥΞΗ


Εγχειρίδιο διατροφής: Κεφάλαιο superfoods! - daze.gr\nΕγχειρίδιο διατροφής: Κεφάλαιο superfoods!\nΤα τελευταία χρόνια, θα έχεις παρατηρήσει μια έξαρση στην χρήση του όρου “superfood” («υπερτροφή»). Τι σημαίνει όμως μια τροφή να χαρακτηρίζεται ως superfood;\nΟ όρος superfood χρησιμοποιείται για να περιγράψει ένα τρόφιμο το οποίο είναι πλούσιο σε θρεπτικά συστατικά, και πιο συγκεκριμένα σε αντιοξειδωτικά. Παρόλα αυτά, δεν υπάρχει επίσημος ορισμός για τις υπερτροφές, με αποτέλεσμα πολλές εταιρίες διατροφής ή συμπληρωμάτων διατροφής να εκμεταλλεύονται την ασάφεια αυτή και να πλουτίζουν μέσα από παραπλάνηση των καταναλωτών. Και ενώ υπάρχουν μερικά superfoods που αξίζουν την προσοχή μας, υπάρχουν πολλά περισσότερα που ανήκουν στην κατηγορία της παραπλάνησης…\nΥπερτροφές που έχουν κερδίσει επάξια τον χαρακτηρισμό:\n–Βρώμη: περιέχει (ανάμεσα στα άλλα) και πολλές διαιτητικές ίνες, οι οποίες έχουν βρεθεί πως προστατεύουν τον οργανισμό από πληθώρα παθήσεων.\n–Τόφου: πλούσιο σε πρωτεΐνες και χαμηλό σε θερμίδες, το υποπροϊόν αυτό της σόγιας, έχει αποδειχθεί πως συμβάλλει στην μείωση διάφορων μορφών καρκίνου.\n–Καφές : αν και δεν θα μας περνούσε από το μυαλό, το καθημερινό αυτό ποτό είναι πλούσιο σε αντιοξειδωτικά, ενώ έχει βρεθει πως συμβάλλει στην προστασία από διαβήτη και δυσλειτουργία του ήπατος.\n–Kale: η πρασινάδα που αγαπούν οι hipsters είναι πλούσια σε βιταμίνες A, C και Κ, ενώ περιέχει επίσης και μέταλλα και ίνες.\nΚαι δύο υπερτροφές που μάλλον δεν αξίζουν τον τίτλο:\n–Λάδι καρύδας: όσοι το αγαπούν, το χρησιμοποιούν στα πάντα. Στο μαγείρεμα πάντως, καλό θα ήταν να περιοριστείς σε κουταλάκια του γλυκού. Το λάδι καρύδας περιέχει πολλές θερμίδες και κορεσμένα λιπαρά, ενώ οι επιδράσεις του στην υγεία είναι ακόμα υπό συζήτηση (π.χ. για μείωση χοληστερόλης)\n–Coji Berry: Ενώ τα μικρά αυτά ξηρά μούρα είναι πλούσια σε βιταμίνη Α και σε χαλκό, δεν υπάρχουν αρκετές έρευνες που να αποδεικνύουν τους ισχυρισμούς που συσχετίζουν την κατανάλωση του με βελτίωση της υγείας (π.χ. μείωση βάρους ή υπέρτασης).\nΗ ψυχολογία της εμφάνισης.\nΕρωτικές Φαντασιώσεις: Μια αχαρτογράφητη περιοχή επικίνδυνων παρανοήσεων…\n10+1 συνήθειες για soul cleaning